text:
Tarjei Vesaas
Tarjei Vesaas (føddur 20. august 1897, deyður 15. mars 1970) var ein norskur rithøvundur. Í nærum hálvthundrað ár kom við stuttum millumbili - krígsárini tó undantikin - skaldaverk frá hansara hond, fyrsta í 1923 og seinasta sama árið, hann doyði. Út ímóti 40 verk tilsamans. Vesaas skrivaði mest í óbundnum máli. Meira enn helmingurin av bókunum vóru skaldsøgur. Men tað komu eisini nøkur stuttsøgusøvn og nakrir sjónleikir. Ikki fyrr enn eftir Seinna heimsbardaga fór hann at royna seg í bundnum máli, og eisini her vísti hann sítt hegni. Tað gingu tó eini tíggju ár, áðrenn fólk rættiliga góvu sær far um skaldskapin hjá Tarjei Vesaas. Eisini tað, at hann skrivaði á nýnorskum, avmarkaði norsku lesifjøldina.
Innihaldsyvirlit
Lívsleið[rætta | rætta wikitekst]
Vesaas var føddur á Vesaas-garðinum í Vinje í Telemørkini. Hann stóð til garðin, sum í eini tíggju lið hevði verið í somu ættini. Men hugurin stóð til bókina og at skriva. Og sum skald kom hann at útinna sítt lívsverk. Vesaas búsettist í Midtbø í grannalagnum, har hann vaks upp, við Vinjevatnið. Har búði hann ævi sína saman við konuni, Halldis Moren, ið eisini er skald. Hetta vakra landslagið mitt inni í Norra er í nógvum førum karmur um teir tilburðir, ið fara fram í bókum hansara. Og hesin landsparturin er kendur fyri at hava fostrað nógv listarfólk. Men Vesaas fevnir longur enn at vera heimstaðarskald. Tey evni, hann viðger, eru alment menniskjalig. Sjálvur var hann fámæltur, og longu tíðliga tóktist hann gátuførur. Hann hevði nógv inni við seg sjálvan. Men í skaldskapi sínum talar hann, tó at hann her eisini mangan er gátuførur. Hann skrivar nógv um tvíbýtta menniskjað, ið ber so nógv av bæði góðum og illum í sær. Hann talar t.d. um vind, ið blæsur heitur og myrkur úr teimum ókendu dølunum, ein hevur í sær.
Ritverk[rætta | rætta wikitekst]
Tær báðar skaldsøgurnar "Det store spelet" (1934) og "Kvinnor ropar heim" (1934) eru um lívið á einum bóndagarði. Frá at gera uppreistur vendir tann ungi bóndasonurin aftur til garðin og finnur samanhangin í luti sínum í tilveruni. Sama árið, Norra var hersett, kom "Kimen". Hon er um eitt friðarligt oyggjarsamfelag, sum sansaleys øði kemur í, tí manndráp er framt. Tað er krígsøldina, Vesaas hugsar um: "Det ukjende dyret stakk trynet inn på livet av mennesket". Og tá fólk hava summað seg, mugu tey spyrja seg sjálvi, hvørji tey eru, og viðganga, at tey vistu ikki, at tey vóru soleiðis. Tá bardagaárini vóru av, var hann til reiðar við "Huset i mørkret", ein symbolsk bók um hesi myrku árini í norsku søguni. Undrunarvert er, at Vesaas so stutt aftaná er førur fyri so ræðiligan hátt at lýsa menniskjuni, tí fólk vóru á gosi um framdar misgerðir.
Tær bøkur, ið koma eftir kríggið, eru eisini nógv merktar av tí ótryggu tilveruni, menniskjuni livdu undir. Hann tekur fram evni sum angist, skuldarkenslu, týningarhug og atomhóttan. Einsemiskenslan er stór, og tað kann vera so ymist, hvussu tað er við tí hjálpandi hondini. Tó finst sum heild ein lívsjáttandi áskoðan. Stílurin er knapporðaður, ábendandi við nógvum symbolskum myndum. Í 1957 kom "Fuglane", sum fyri mongum stendur sum høvuðsverkið millum skaldsøgurnar. Lisin beinleiðis er henda skaldsøgan ein lýsing av einum evnaveikum manni, Mattis, ið er um 40 ára aldur, og systur hansara, Hegu, ið hevur hann búgvandi heima. Vit fata so væl tað baks, hon hevur av honum. Har afturat má hon ansa eftir hvørjum orði, hon sigur við hann. Tá Jørgen kemur inn í myndina, broytist alt. Hega fær ein mann at halda seg til. Men samtíðis missir Mattis tað einasta menniskjað, hann er knýttur at. Hann kennir seg uttanfyri í øllum. Hóast Mattis ikki er "skarpur" sum hini, so er hann meira í samljóð við náttúruna. Hann skilur fuglamál. Tá Mattis skal tosa við systrina um sínar upplivingar, er tað, sum tveir ymiskir heimar møtast: skaldaheimurin og gerandisheimurin. Vesaas hevur sagt um Mattis, at hann er "eit sjøvportrett med visse atterhald".
Fyri "Isslottet" (1963) fekk Vesaas Bókmentavirðisløn Norðurlandaráðsins í 1964. Lýsingin av tí tølandi ísborgini festir seg í hugan. Men tað er eisini lýsingin av einum beinfrystum og byrgdum menniskjasinni, sum ikki tiðnar, fyrr enn vársólin sleppur framat: tá kærleikshondin frá einum øðrum menniskja rørir ein. Seinasta skaldsøgan "Båten om kvelden" kom út í 1968. Maðurin í bátinum á vatninum er sum so mangan myndin um lívsferð menniskjans.
Útgávulisti[rætta | rætta wikitekst]
- Menneskebonn – skaldsøga, 1923
- Sendemann Huskuld – skaldsøga, 1924
- Guds bustader – sjónleikur, 1925
- Grindegard. Morgonen – skaldsøga, 1925
- Grinde-kveld, eller Den gode engelen – skaldsøga, 1926
- Dei svarte hestane – skaldsøga, 1928
- Klokka i haugen – stuttsøgur, 1929
- Fars reise – skaldsøga, 1930
- Sigrid Stallbrokk – skaldsøga, 1931
- Gjest ved Boknafjorden – stuttsøgur, 1931
- Dei ukjende mennene – skaldsøga, 1932
- Sandeltreet – skaldsøga, 1933
- Ultimatum – sjónleikur, 1934
- Det store spelet – skaldsøga, 1934
- Kvinnor ropar heim – skaldsøga, 1935
- Leiret og hjulet – stuttsøgur, 1936
- Hjarta høyrer sine heimlandstonar – skaldsøga, 1938
- Kimen – skaldsøga, 1940
- Huset i mørkret – skaldsøga, 1945
- Bleikeplassen – skaldsøga, 1946
- Kjeldene – yrkingar, 1946
- Leiken og lynet – yrkingar, 1947
- Morgonvinden – sjónleikur, 1947
- Tårnet – skaldsøga, 1948
- Lykka for ferdesmenn – yrkingar, 1949
- Signalet – skaldsøga, 1950
- Vindane – stuttsøgur, 1952
- Løynde eldars land – yrkingar, 1953)
- Bleikeplassen – sjónleikur, 1953
- 21 år – sjónleikur, 1953
- Avskil med treet – sjónleikur, 1953
- Vårnatt – skaldsøga, 1954
- Ver ny, vår draum – yrkingar, 1956
- Fuglane (føroyskt heiti: "Fuglarnir") – skaldsøga, 1957
- Ein vakker dag – stuttsøgur, 1959
- Brannen – skaldsøga, 1961
- Is-slottet – skaldsøga, 1963
- Bruene – skaldsøga, 1966
- Båten om kvelden – skaldsøga, 1968
- Liv ved straumen – yrkingar, 1970


c: text/html

text:
Koreakríggið
Koreakríggið vardi frá 25. juni 1950 til 27. juli 1953. Í 1945 varð Korea býtt sundur og Sovjetsamveldið hersetti Norðurkorea, og USA hersetti Suðurkorea. Síðan 1948 hava stjórnirar í báðum londum hildið uppá, at tær eru einasti lógligi myndugleiki í øllum Korea. Tá ið hersetingardeildirnar tóku seg aftur í 1949, kyknaði marknastríð ímillum ríkispartarnar, og 25. juni 1950 brast kríggj á. Har varð í 1950 opið kríggj mill um kommunistiska Norðurkorea og kap ital istiska Suðurkorea. Kina stuðlaði Norð ur korea. Í trygdarráðnum í ST varð Norðurkorea mett at vera tað landið, sum leyp á, og ST sendi herdeildir fyri at reka norðurkoreanar út og endurskapa frið í landinum. ST sendi herdeildir at hjálpa Suðurkorea, og túsundtals kinverskir hermenn bardust við Norðurkorea. Herovastin fyri ST-herdeildunum, Douglas MacArthur (1880-1964), vildi sleppa at herja á Kina, men ST-umboðsfólkini vóru ikki sinnað at lata kríggið breiða seg og tóku upp friðarsamráðingar. Bardagarnir vardu harafturímóti sína tíð, og eitt skifti bóru fólk ótta fyri, at okkurt av londunum fór at brúka atomvápn fyri at fáa eina avgerð. 27. juli í 1953 samdust partarnir um at binda frið, eftir at tríggjar milliónir fólk høvdu latið lív ella vórðu vorðin heimleys. Ikki fyrr enn í 1953 vórðu partarnir samdir um eina friðarlinju við 38. breiddarstig, men Korea er enn býtt sundur í tvey, og Norðurkorea er enn eitt avbyrgt, kommunistiskt einræði.

robotstxt: allowed

filter: keep


text:
1905
Frá Wikipedia, hin frælsa alfrøðin
Innihaldsyvirlit
Hendingar[rætta | rætta wikitekst]
- 26. januar - Cullinan diamanturin, betri kendur sum Star of Africa, verður funnin tætt við Pretoria í Suður Afrika.
- 4. mars - Theodore Roosevelt tekur við embæti forseta í Amerika.
- 20. apríl - Tíðindablaðið Oyggjarnar verður útgivið fyrstu ferð.
- 9. juni - Noreg avtekur sambandið við Svøríki, og fær sjálvstýri.
- 18. november - Prins Carl av Danmark verður Kong Haakon VII av Noregi.
Ókend dagsetning[rætta | rætta wikitekst]
- Non-aborginalar kvinnur í Avstralia fáa fullan atkvøðurætt, og rættin at lesa løgfrøði á jøvnum fóti við monnum.
- Úlvar doyggja út í Japan.
- Max Weber útgevur Die Protestantische Ethik und der Geist des Kapitalismus.
- Bøkurnar Huckleberry Finn og Tom Sawyer verða bannaðar á almenna bókasavninum í Brooklyn í New York tí tær vísa "bad example".
Ítróttur[rætta | rætta wikitekst]
Fótbóltur[rætta | rætta wikitekst]
- 5. juni - Vágs Bóltfelag (VB) varð sett á stovn
Føðingar[rætta | rætta wikitekst]
- 5. mars - Marius Theophilus Johannesen í Funnigi (d. 1986), løgtingslimur 1958-1966, lærari, rihøvundur.
- 22. oktober - Hans Jacob Fritz Svend Ellingsgaard á Eiði (d. 1996), løgtingslimur 1962-1970, sjómaður, rithøvundur.


text:
Orð: Thomas Obadiah Chisholm
Lag: Carl Harold Lowden
Týtt: Meta av Fløtum
Upprunaheiti: Living for Jesus
1. Jesusi tæna eg íðin vil her,
vil honum toknast, tað mál mítt nú er;
trúskap og lýdni hann væntar av mær,
tað er tann leið, ið ber signing við sær.
Niðurlag: Mín Frelsari og Harri, meg sjálvan gevi eg,
tí tú við tínum ofri gavst lív títt fyri meg.
Ei øðrum vil eg tæna, mítt hjarta eigi tú,
nú livi eg bert fyri teg, tú í mær festi bú.
2. Honum at tæna, sum ofraði seg,
fúsur eg vil, tí hann leið fyri meg;
bert slíkur kærleiki eggja meg kann
leið hans at fylgja og líta á hann.
3. Honum at tæna eg vil mína tíð,
til hann eg síggja skal skýggjunum í,
søkja tey falnu – hann elskar tey við,
frelsa tey vil hann og veita teim frið.


text:
Tjaldursgrælingur
Tjaldursgrælingur (frøðiheiti - Arenaria interpres) er væl størri enn sjógrælingur. Um summarið er hann eyðkendur av tí skjóruta litinum. Bringa, hálsur og tað mesta av høvdinum er stórflekkut svart og hvítt, bak og veingir stórflekkut dimmbrúnt og reyðbrúnt; í neðra er hann hvítur. Vetrarfuglurin og ungfuglurin eru eisini búkhvítir, men annars mest svartir við gráum ella hvítum strikum. Teir ungu eru tá eyðkendir av einum sjónskum bleikgulum liti hvørjumegin á hálsinum, teir gomlu hava henda sama litin, men so káman, at hann stundum er ringur at síggja. Tað er ein fuglur, sum livir so at siga um allan heim. Um summarið eigur hann norður á Íslandi, Grønlandi, Finnmørkini og haðan eystur, líka til Kyrrahavið møtir; um veturin er hann í Suðurevropa, Afrika, Suðuramerika, India, Avstralia og víða um oyggjarnar í Kyrrahavinum. Her hjá okkum er hann tættastur fyrra partin á sumri, og so aftur frá gomlu ólavsøku til út um veturnætur.
Mest heldur hann seg niðri í fjøruni, ofta saman við sjógrælingum og grágrælingum, har hann titar á sínum stuttu beinum og við nevinum skumpar upp smásteinar, skeljar og tara til at finna marflugur og annað kykt. Eisini fer hann ofta niðan í bøin og hagan at bora sær eftir ormi. Í vakstrarlag og atburði líkist hann nógv tjaldri; og tá ið hann er so langt burtur, at støddin er ring at ætla og litirnir ikki skiljast, hevur hann ikki so sjaldan verið kendur fyri fjaldur.
Sí eisini[rætta | rætta wikitekst]
Keldur[rætta | rætta wikitekst]
- Mikkjal á Ryggi: Fuglabókin, Dýralæra II. 1951.


text:
7. desember
7. desember er dagur 341 í árinum í gregorianska kalendaranum (dagur 342 um skotár er). 24 dagar eru eftir av árinum.
Innihaldsyvirlit
Hendingar[rætta | rætta wikitekst]
- 1787 - Delaware gerst fyrsti amerikanski statur, ið skrivar undir stýrisskipanarlógina hjá USA.
- 1856 - Haldarsvíkar kirkja verður vígd.
- 1941 - Skipið Sauternes, vanliga nevnt Jólaskipið, gongur burtur í Fugloyarfirði.
- 1941 - Japansk flogfør leypa uttan ávaring á amerikansku herflotastøðina Pearl Harbor á Hawaii í Kyrrahavinum. 2200 amerikanarar doyggja í álopinum, sum er beinleiðis atvold til, at USA fer upp í Seinna Heimsbardaga.
- 1967 - Amerikanski sangarin Otis Redding spælir inn plátuna Dock Of The Bay, tríggjar dagar áðrenn hann doyr í ein flogvanlukku.
- 1988 - Meira enn 25 000 fólk doyggja, og ein hálv millión verður heimleys, tá ið ein jarðskjálvti rakar Armenia. Skjálvtin málar 6,9 á Richterstiganum.
- 1995 - Roskilde Domkirke kemur upp á listan hjá UNESCO yvir mentanarskattirnar í heiminum.
Ítróttur[rætta | rætta wikitekst]
- 2014 - Pál Joensen gerst nummar 4 til HM á stuttgeil við tíðini 14:26.54. Hetta er nýtt norðurlendskt met, og betran av hansara persónligu bestu tíð við nærum seks sekundum.
Føðingar[rætta | rætta wikitekst]
- 1900 - Christian Matras, førouskur yrkjari og málfrøðingur (d. 1988).
- 1915 - Eli Wallach, amerikanskur sjonleikari (d. 2014).
- 1924 - Bent Fabricius Bjerre, danskur tónleikari og tónaskjald
- 1928 - Noam Chomsky, amerikanskur heimspekingur.
- 1932 - Ellen Burstyn, amerikanskur sjónleikari
- 1949 - Tom Walts, amerikanskur rocktónleikari
- 1980 - John Terry, enskur fotboltsleikari.


text:
Tíðindi
-
Støðan hjá gentum 12 og dreingjum 12
Her er støðan hjá gentum 12 og dreingjum 12: Gentur 12: KÍF TB Fleyr Mjølnir Dráttur Samanl...
-
Almennur fyrilestur um venjing av børnum og ungum
Judo Føroyar skipar fríggjadagin fyri almennum fyrilestri um aldurstillagaða venjing av børnum og ungum. Fyrilesturin er sera viðkomandi fyri...
-
Innbjóðing til Dráttur-kapping, yngri deildir, 4. & 5. februar
Góðu flogbóltsfeløg Vikuskifti 4. og 5. februar 2017 skipar Dráttur fyri kapping í yngri deildum. Bjóðað verður flo...
-
Skráin fyri Mjølnir-kappingina 2017, yngri deildir, 20.-22. januar
Takk fyri eina góða kapping leygardagin :) sum hóast nærmast húsakulda, bleiv spæld í besta ítróttaranda :) Vit hava f...


text:
Nostradamus
Michel de Nostredame (14. desember 1503 – 2. juli 1566) er ein av heimsins kendastu profetum. Hann er mest kendur fyri bókina "Les Propheties", ið er skrivað sum vers við fýra reglum hvørt. Tey, ið lesa hansara verk, hava givið honum heiðurin fyri at hava spátt fleiri stórar hendingar í søguni. Millum annað ta fronsku kollveltingina, atombumbuna, tá ið Adolf Hitler kom til valdið og 9/11. Serliga aftaná 9/11 gjørdist Nostradamus kendur og kom á fleiri listar fyri mest seldu bøkur.
Nostradamus var føddur í Suðurfraklandi í desember 1503. Hann var sonur ein kornhandlara, ið eisini var eitt slag av skrivstovumanni. Upprunaliga var familja hansara jødisk, men var konverterað til katolismu í 15. øld. Tá ið Nostradamus var fimtan ára gamal, fór hann at taka prógv á universitetinum í Avignon. Men aftaná eitt ár, var hann noyddur at steðga aftur vegna Svarta Deyða. 26 ára gamal fór hann aftur í skúla, aftaná at hava arbeitt í nøkur ár. Hann fór at lesa til lækna á universitetinum í Montpellier, men var útvístur aftur tá tey funnu útav at hann hevði arbeitt sum apotekari, ið var eitt slag av arbeiði, ið var bannað. Hann fór tá aftur at arbeiða sum apotekari, og gjørdi eina vitamin, ið var kend víða fyri at verja móti Svarta Deyða.
Í 1531 fór Nostradamus til Agen. Har giftist hann við einari konu, ið enn er ókend, men føddi honum tvey børn. Børnini og konan doyðu í 1534, sikkurt av Svarta Deyða. Aftaná deyða teirra ferðaðist hann víðari ígjøgnum Frankaríki og kanska Italia. Hann búsetti seg í Salon-de-Provence, har hann giftist við einari ríkari einkju og fekk seks børn, tríggjar gentur og tríggjar dreingir. Hann byrjaði at fara vekk frá heilivágnum og fór ístaðin móti tí dulda. Hann skrivaði ein álmanakka og var so væl nøgdur við úrslitið, at hann skrivaði ein ella fleiri hvørt ár. Samanumtikið eru tær kendar fyri at hava yvir 6300 spádómar, har ið teir flestu ikki vóru rættir. Eisini 11 árligar kalendarar, har allir byrja 1. januar og ikki í marts, sum annars hevur verið hildið. Tá byrjaði hann at skriva 1000 vers við fýra reglum, har spádómarnir eru, ið hann er kendur fyri í dag. Av tekniskum grundum vóru tey seinastu 58 versini í tí sjeyndu bókini við hundrað versum, eisini kallað Árhundrað, aldrin útgivin.
Versini fingu ymiskar reaktiónir tá ið tey vóru útgivin. Nøkur fólk hildu at Nostradamus var falskur ella ørur í høvdinum, meðan fleiri hildu at hansara vers vóru andaliga inspireraðir profetiir. Skjótt komu tey ríku allastaðni frá og vildu hava horoskopir og góð ráð frá honum. Drotningin, kona kong Henry II úr Frankaríki, var ein av fylgjarunum hjá Nostradamus. Aftaná at hon hevði lisið hansara álmanakka frá 1555, ið hótti ta royalu familjuna, bað hon hann um at koma til París at forklára og at tekna horoskopir til tey royalu børnini. Í tí tíðini helt hann, at hann fór at vera hálshøgdur, men tá ið hann doyði í 1566, hevði hon gjørt hann til ráðgeva og lækna hjá konginum.
Í 1566, eftir at giktin hjá Nostradamus hevði plágað hann í nógv ár, bleiv hon til vatnsótt. Fyrst í juli sigst hann at hava sagt við sín sekreter, at tey fóru ikki at finna hann livandi við sólarris. Morgunin eftir var hann funnin deyður við síðunar av songini hjá sær.


text:
Yvirgangsálopið 9/11
Yvirgangsálopið 9/11 var eitt yvirgangsálop í New York City, USA í 2001. 2.995 fólk úr meira enn 70 londum doyðu. Islamski yvirgangsbólkurin, Al-Qaeda, stóð aftan fyri yvirgangin [1]. Líka síðan hevur verið leitað eftir Osama bin Laden, fyrrverandi leiðari í bólkinum. Í eini beinleiðis røðu í Hvítu Húsunum greiddi Barack Obama forseti frá hvussu Osama bin Laden 2. mai 2011 varð dripin í Abbottabad, sum liggur norðanfyri Islamabad í Pakistan. Amerikanska fregnartænastan hevði arbeitt við upplýsingum, teir fingu í august, og gav Barack Obama boðini, at eitt lítið amerikanskt herlið skuldi leypa á ein bygning, har Osama bin Laden helt til.
Í 2011 eru tað 10 ár síðan World Trade Center tvíburatornini raplaðu niður í New York í 2001, aftaná at tvey flogfør høvdu rent inn í tornini. Bæði tornini duttu niður upp á minni enn 2 tímar. Tað vóru fýra flogfør, sum vóru rænd tann dagin. Tvey rendu inn í tvíburatornið, tað triðja flogfarið rendi inn í Pentagonbygningin, sum liggur í Virginia, og tað fjórða datt niður á eina mark í Pennsylvania. Enn er mann ikki sikkur í, hvar tað fjórða skuldi renna á, men talan er um, at málið var Hvíta Húsið í Washington DC, har amerikanski forsetin býr.
Yvirgangsatsóknin 11. september í 2001 var byrjanin til eina nýggja tíð. Amerikanar grundaðu Kríggið móti yvirgangi eftir hetta. USA vóru fast avgjørdur um at fara í herna móti yvirgangi og móti teimum, sum vardu yvirgang. Kríggið í Afghanistan og Irak var grundað á hevnd yvir álopini í USA.
Ein familja, nær World Trade Center, filmaði alt yvirgangsálopið, 11. septembur í 2001. Ikki fyrrenn fimm ár seinni (í 2006) almannakunngjørdu tey filmin. Filmurin er sera persónligur, tí viðmerkingar og grátur frá familjuni hoyrist týðiliga. Tað var ein ring avgerð at taka at leysgeva filmin. Men filmurin er søga og sýnir, uttan sensur, hvussu hendingin veruliga fór fram, siga Bob og Bri, sum filmaðu ræðuligu hendingina, frá byrjan til bygningarnir rapaðu [2].


text:
Skýming
Skýming (upprunaheiti Twilight) er ein bók hjá Stephenie Meyer (f. 24. desember 1973 í Hartford, Connecticut).Bókin kom út á føroyskum í 2009. Leyvoy Joensen týddi.
Søgugongd[rætta | rætta wikitekst]
Bella Swan er flutt aftur til pápan til kalda váta Forks, Washington frá Phoenix í Arizona. Hon byrjar á skúlanum, og har møtir hon gátufulla Edward Cullen. Hon er stokk-forelskað í honum og umvent. Hon finnur útav, at Edward er vampýrur. Men hann og Cullen familjan drekka bara djóra blóð. Tey eru saman við restina av Cullen-familjuni og spæla baseball ein dagin.
Men so koma teir óndu vampýrarnir og lukta, at eitt menniskja er ímillum teirra. Tann óstýriligi James klárar ikki at halda sær frá blóðluktinum hjá Bellu og byrjar at jagstra hana. Men tey sleppa undan, og tey mugu beinavegin flýggja úr landinum.
Bella Swan spælist av Kristen Stewart í Twilight. Edward Cullen spælist av Robert Pattinson í Twilight. Robert Pattinson hevur eisini havt leiklut í Harry Potter og Eldbikarið.


text:
Monmouth Borgin
Monmouth Borgin er ein borg í býnum Monmouth, høvuðsstaðnum í Monmouthshire, sum er í landsynnings horninum av Wales. Talan er um ein Stig 1 friðaðan bygning. Monmouth Borgin liggur tætt við miðbýin, hon er bygt á einum heyggi omanfyri Monnow ánna, aftanfyri handlar, høvuðs torgið og gøtur. Einaferð fyrr í tíðini varð borgin ein týdnignarmikil skansi, sum vardi markið. Henry V av Onglandi varð føddur har. Borgin fór illa undir Enska Borgarakrígnum (1642–1651) og skifti eigara tríggjar ferðir tað tíðarskeiðið. Eftir at borgin lutvís varð oyðiløgd vóru partar av henni endurnýttir til at byggja Great Castle House, sum fyrr hevur verið eitt sokallað Townhouse, har aðalin hevur búð, men nú er Great Castle House høvuðssæti hjá Royal Monmouthshire Royal Engineers og í bygninginum er eisini eitt savn, sum nevnist Regimental Museum.[1] Bert nakrir partar av borgini standa eftir, Stóra Tornið (Great Tower) og Høllin (Hall) og partar av múrunum standa enn omaná jørðini.
Myndir[rætta | rætta wikitekst]
Keldur[rætta | rætta wikitekst]
- ↑ Monmouth Castle and Regimental Museum. Accessed 23 December 2011


text:
BankNordik bjóðar tínum virki nógvar ymiskar tænastur, sum kunnu brúkast til at fáa eitt greitt yvirlit, stýra gjaldførinum, rinda kreditorum og krevja inn frá debitorum.
Gjaldstænastur
Sum vinnukundi í BankNordik kanst tú millum annað velja hesar tænastur:
- Netbanka
- Gjaldskipan
- Rokningadepilin
- Lønarportalin
- MasterCard Business
- Swipp fyri vinnukundar
- Altjóða gjaldingar
Við hesum tænastum, kanst tú lættliga taka tær av øllum dagligu gjaldingunum hjá virkinum.
Ráðgeving um gjaldsmøguleikar
Tá vit ráðgeva tær um gjaldsmøguleikar, taka vit altíð støði í tínum virki. Saman finna vit út av, hvønn tørv virkið hevur og fara ígjøgnum teir ymisku valmøguleikarnar. Vit hjálpa tær at velja út og at seta saman bestu loysnina fyri júst títt virki, soleiðis at tit kunnu handfara tykkara gjaldingar á best møguligan hátt.


text:
Seyðisfjörður
Seyðisfjörður er ein bygd við umleið 800 borgarum, sum liggur í eystara partinum av Íslandi. Høvuðsvinnurnar eru fiskivinna, metalframleiðsla og ferðavinna.
Norröna siglir til Seyðisfjörð um summarið og um veturin, og hevur í tíðarskeiðnum 1980 til 2008 knýtt Ísland at Føroyum, Skotlandi / Hetlandi, Danmark og Noregi. Síðan 2009 siglir Norrøna ikki longur til Noreg og Bretland, men bert millum londini Ísland, Føroyar og Danmark.
Eisini hevur bygdin elsta el framleiðslu virkið í norðurlondum. Virkið, sum varð bygt í 1913, er enn í nýtslu og er lítið broytt frá tí tað var bygt. Møguleiki er at vitja virkið og at fáa eina rundvísing.
Vinabýir[rætta | rætta wikitekst]
-
-
-
Seyðisfjörður og Norröna
-


text:
Mynd: © jn.fo
Púra óvæntað hevur føroyska U-21 landsliðið fingið best hugsandi byrjanina upp á HM-undankappingina.
Føroyar vunnu 28-24 á Sveis, sum undan kappingini var mett sum sterkasta landið í bólkinum.
Støðan í hálvleikinum var 16-14 til Føroyar.
Toppskjúttarnir hjá Føroyum vóru Helgi Hoydal, Áki Egilsnes og Fríði Weyhe. Teir skutu fýra mál hvør.
Við sigrinum hava Føroyar møguleika at spæla seg víðari til HM-endaspælið, men enn eru tveir dystir eftir.
Føroyar spæla í morgin ímóti Ísrael. Dysturin verður í høllini á Hálsi klokkan 18.00.
Finnland vann fyrr í dag 36-30 á Ísrael.
Dysturin ímillum Føroyar og Sveis kann síggjast her: https://www.youtube.com/watch?v=lLvaM080E2k
mynd: jn.fo
Tíðindi
Tróndur Vatnhamar og Finnur Koba kappast móti Solveig Hanusardóttir Olsen og Knút Háberg Eysturstein
Grønlendski landsstýrismaðurin í fiskivinnu- og veiðumálum hóttir við at taka loyvi frá grønlendsku skipunum, um tey ikki fáa skil á rúsevnum umborð
Eivør hevur roynt tað, Jógvan Hansen somuleiðis, og nú fer Kristina Bærendsen at syngja í íslendsku Eurovision kappingini
Týski kanslarin ætlar at varðveita viðurskiftini við USA. Verri er við hennara varakanslara, sum stúrir fyri handilsviðurskiftunum landanna millum.


text:
Loðin nashyrningur
Loðin nashyrningur (loðnashyrningur?) (Coelodonta antiquitatis) er eitt útdett slag av nashyrningum sum helt til á norðaru grasslætunum og tundraøkjunum í Eurasia i pleistocænska tíðarskeiðinum. Loðin nashyrningur livdi seinastu ístíðina av, kanska fram til ár 8.000 f.Kr. í Siberia - hendan dagfesting er tó ivasom.
Útsjóndin á djórinum var upprunaliga bert kend frá holutekningum, men í 1929 var eitt heilt ræ við skinni funnið í eini asfaltsgoymslu í Starunia í táverandi (millumkrígstíðar) Póllandi, núverandi Ukraina; hetta ræ verður nú sýnt fram á náttúrusøguliga savninum í Kraków í Póllandi.


text:
Nógv fólk hava afturvendandi sett sær sjálvum spurningin, hvønn leiklut føroysku sendistovurnar í Evropa spæla. Fær landið nakað aftur fyri stóru íløgurnar?
Løgmansskrivstovan hevur boðað frá, at sendistova Føroya í London letur aftur í heyst. Uttanríkistænastan skal spara.
Føroyska uttanríkistænastan er ikki ókeypis fyri føroyska skattgjaldaran. Og tí hevur skattgjaldarin eisini uppiborið at vita, hvat hann ella hon fær fyri peningin, sum á hvørjum ári fer til fýra sendistovur uttanlands. Men hesin spurninur er ongantíð svaraður.
Høgni Hoydal, formaður í Tjóðveldi, hevur arbeitt nógv fyri sendistovunum, og hann er kanska høvuðsorsøkin til, at Føroyar hava sendistovur í Brússel, London, Keypmannahavn og Reykjavík. Tá formaður Tjóðveldis fekk boðini um, at sendistovan í London letur aftur, segði hann:
“60 mió. fólk búgva í Stórabretlandi. London er heimsins fíggjarligi og mentanarligi høvuðsstaður. Her húsast altjóða stovnar, vinnufyritøkur, fremsta mentanarlív v.m. Gjøgnum hesa sendistovu hava vit samband til Skotlands, Norðurírlands, Írlands og Wales. Og hetta eru okkara næstu grannar – har stór og týdningarmikil viðurskifti fara fram í løtuni. Vit kunnu fáa nógv betri handilssambond við Bretland og tað er okkara størsti útflutningsmarknaður.”
Men hetta sigur einki um sendistovuna í London og leiklut hennara. Bara breið orð, sum lýsa møguleikarnar í Stórabretlandi. Vit eru ikki komin eitt fet nærri spurninginum:
Hvat fáa Føroyar fyri nógvu milliónirnar, sum sendistovurnar kosta samfelagnum á hvørjum ári?
Standa útreiðslurnar mát við tað, landið fær afturfyri?
Men eingin – ella sera fá – vita, hvat kemur burturúr nógvu milliónunum, sum fíggja virksemið á føroysku sendistovunum. Og tað er stóri turpulleikin. Um sendistovurnar hava góð og búskaparliga burðardygg úrslit at vísa á, so er at fáa tað alment fram. Men tað er ikki hent. Hevur sendistovan í London fasiliterað avgerandi sambond millum føroyskar fyritøkur og bretska marknaðin? Hevur sendistovan opnað nýggjar marknaðir fyri føroyskum fyritøkum? Eru avtalur gjørdar, sum skapa vøkstur í Føroyum? Eingin veit. Kanska tí sendistovurnar samskifta lítið í almenna rúminum.
Tað einasta vit vita, er, at sendistovurnar eru dýrar at reka. Í januar visti Útvarpið at siga, at búðstaðirnir hjá sendimonnunum kosta 75.000 kr. um mánaðin. Hava Føroyar ráð til, at íbúðin hjá sendimanninum í London, Jóannesi Vitalis Hansen, kostar tí almenna 39.348 krónur um mánaðin í leigu? Fær landið nakað fyri íløguna?
Hesir spurningar eru avgerandi at svara, um sendistovunum skal verða lív lagað. Løgmansskrivstovan hevur kanska ikki fingið eintýtt svar, og velur tí at avmonterað virksemið í bretska høvuðsstaðnum.
Tað er givið, at eitt meirvirði til føroysku høvuðsvinnuna er við til at legitimera sendistovurnar. Men hava sendistovurnar røkt hesa uppgávu? Og eru tær førar fyri at skapa nýggj og betri sambond millum føroyskt vinnulív og útlendskar marknaðir?
Nógv fólk í vinnuni siga seg ikki hava gagn av føroysku sendistovunum. Summi siga, at ein føroyskur sendimaður í Íslandi veit minni um lokala marknaðin samanborið við vinnulívsmannin, sum skal keypa útgerð til trolaran í landinum.
Onnur siga, at sendistovan í London ikki kann ávirka avtalur, sum vinnulívsfólk hava við skotskar fyritøkur um at landa fisk í Skotlandi. Hvat skulu vit við sendistovunum, spyr høvuðsvinnan?
Og ber ikki til hjá vinnuni og vanliga borgaranum at fáa greitt svar, so er kanska rættast at niðurlaga talið av føroyskum sendistovum, tí skaffa tær ikki inntøkur til landið, er trupult at rættvísgera teirra raison d’être.


text:
Hey tit!
Eg lá og snorkaði á heimasíðuni VIT, so deiliga væl ballað í fjálga Krákureiðrinum, tá eg hoyrdi okkurt. Tað vóru tey á kontórinum hjá mær, sum prátaðu um at sláa tunnu og okkurt, sum eitur føstulávint. Puff, so var eg klárvakin!
Jonna ætlar at verða ein indiánari, og tvær, sum eita Elin, vera siamesiskir tvíburðar (tað eru tvíburðar, sum eru fastir hvør í øðrum), og tí skulu tær í eina stóra troyggju og bara hava ein arm úti hvør. Páll ætlar at vera kovboy, so kann hann skjóta eftir Jonnu.
’Hatta ljóðar stuttligt’, hugsaði eg. ’Eg vil eisini sleppa við!’
Eg fleyg mær ein túr út til Knút, sum var farin út.
”Tú Knút” segði eg. ”Hvat fert tú at vera á føstulávint?”
Knút segði, at um eg ikki fór at flenna, so skuldi hann siga mær tað.
”Flenna” segði eg, ”hví skuldi eg flent?”
Knút slóð eftir mær við halanum.
”Góði fitti Knút, kanst tú siga mær tað? Eg havi ongantíð roynt hetta áður, og vil so fegin vera okkurt kul. Tú veitst, kalt á enskum. Tí eg eri Kul-da-krákan”
Tá segði Knút, at hann altíð hevði ynskt at verið ein prinsessa.
”Jamen, segði eg, einki ross hevur so vakurt faks, sum tú, so tað fer at rigga sera væl”
Men Knút átti onga krúnu, so tað fiksaði eg skjótt! Eg fleyg heim aftur í Krákureiðrið og fann eina prinsessukrúnu, sum eg hevði ”lánt” frá einari gentu, sum ein dagin var og vitjaði í Kringvarpinum.
Áh, sum Knút var ein vøkur prinsessa! Og hann bleiv so glaður, at hann fann upp á okkurt kul til mín at vera…
Gita hvat… nei…. Nei…. Nei… Ok, so sigi eg tað: Eitt kul-da- skáp! VIT brúktu eina pappeskju, tómar mjólkapakkar, pylsupakkar, lím, máling osfr. og hygg hvussu fín eg bleiv!
Hey, kunnu tit senda mær myndir av tykkum á føstulávint, so VIT kunnu síggja hvussu fín tit eru? Hepnasta grýlan vinnur ein biograftúr fyri tvey.
Kh
Kuldakrákan


text:
Minningarorð um Pápa mín Símun Gullaksen
Skrivað hevur Jóannes Gullaksen 24.06.2016 - 10:15
* 9. januar 1924 – ✝ 31. mars 2016
Pápi mín andaðist 31 mars 2016, 92 ára gamal. Sjálvt um tað er ein natúrligur endi at menniskju fara hiðani tá tey eru komin upp í tey árini at tey eru troytt av døgum, so er tað ongantíð ein lættur vegur at yvirkoma saknin av einum sum vit eru góð við. Tað varð nakað yvir klokkan eitt um náttina, ein tungur tími á eini tungari nátt í okkara lívi, náttina til tann 31 mars 2016, tá ljóðið av hansara tunga andadrátti bleiv stigvíst avtakandi og stillur og sjúkrahússtovan bleiv síðan kvirr. Okkara pápi, abbi og langabbi, ið vit altíð sóu upp til sum tann sterkasta og vitandi, okkara hetja kikkaði ikki longur eftir næsta andadrátti. Vit, nøkur av hansara nærmastu, hjálparleys sóu hann fara hiðani. Vit mangla orð til at seta orð á tað tungu løtuna.
Áðrenn eg haldi áfram, vil eg nevna eitt sindur um styrkina aftan fyri mín pápa – mín mamma (Olga). Mamma mín andaðist tann 31. mars 1995 og pápi hann andaðist uppá dagin 21 ár eftir at mamma andaðist. Tey fingu seks børn, ið nevnast frá elst Gulak, Kristina, Petur Gilbert, Jóannes, Sjúrður og Kertin. Tey yngstu, Sjúrður og Kertin eru tvillingar. Sum tíðin gongur sýnist teirra góða lyndi at útvikla seg í okkara eygum, serliga sum eini umhugsin pápi og mamma og abbi og omma følsom sjálvt yvir fyri tí minsta av okkara tørvi og ynskjum.
Tá eg tosaði við pápa í telefonini eina viku áðrenn hann fór hiðani, visti eg líti um at tað var seinastu ferð at eg vildi frætta frá honum. Hann vildi altíð spyrja um hvussu tað gekk við mínum arbeiði, og varð altíð áhugaður í at fáa at vita um hvussu eg hevði tað. Tað var ein fastur táttur eina ferð um vikuna, sum oftast sunnudag, at tosa í telefon við pápa mín fyri at frætta tíðindi heiman ífrá. Men nú er stilt ‘a broken line’ ið ein hevur at venja seg við og tað er eisini ein tung løta at fáa strika nummari á telefonini.
Nù stendur barndómsheimið tómt úti í Hattarvík, og hevur tað fyri tað mesta staði tómt síðan pápi flutti yvir til Klaksvíkar og inn á sambýlið á Heygnum tann 18. februar 2013. Tað blívur ikki tað sama at koma til Hattarvíkar at vitja í frítíðini. Tað fyrstu tíðina eftir at mamma var farin var tað sum eitt tómrúm at koma inn um hurðina og nú verður eingin inni til minni um barndómsdagarnar.
Pápi mín var nær knýttur til Hattarvik, har hann hevði búð alt sítt lív. Hann var eisini búgvandi í heiminum einsamallur til hann varð 89 ár, har hann tey síðstu árini fekst við at røkja heima seyðin og hevði sínar dagligu gongutúrar út í fjósið hvønn dag. Hansara umhugsni kom eisini til sjóndar tá hann tey seinnu árini eisini hevði gæs sum hann gav børnum og abbabørnum til Jólar.
Tað verður for drúgt at koma inn á øll minnir og upplivingar frá uppvøkstrinum saman við foreldrunum í Hattarvík. Men eg kann nevna at pápi mín gjørdi nakrar frásagnir hvar meiningin varð at geva eina mynd av hvussu tað var at liva av tí í landið gav av sær til húsarhaldið sum bóndi í Hattarvík í nú farnari tíð, og hvat innihaldið var í gerandisdegnum í sambandi við hetta.
Hesar frásagnir vóru um hagarøkt, haggreiðing av seyði, fjallgongu og fletting, fuglaveiðu, minniligir útróðrardagar og onnur gomul minnir og hendingar. Eg gjørdi seinni eitt upprit av nøkrum av hesum frásagnum sum bleiv samla og bundi inn sum ein bóklingur. Bóklingurin bleiv ein 90-ára føðingardagsgáva til pápa mín.
Tann tíð pápi brúkti til hesar frásagnir vísti hvønn tokka hann hevði til heimbygdina og lívið har í gamlari tíð. Hetta hevur gjørt tað møguligt at tilvirka eitt upprit til at binda inn til bókling í privatari varðveitslu. So má tíðin vísa um tað seinni verður tíð og ein møguleiki til at gerða eitt víðari arbeiðið at gera tað egna til almennari útgávu í bók.
Pápi hevði sítt álit á Gud og Guds orð og ein kærleika til at tosa um Guds orð. Hansara vón var ikki í tí materiella her a foldum men í tí andaliga, Jesus Kristus, hann í skapaði alt. Og orsaka av tí, sjálvt um vit eru vónleys og vit syrgja, so syrgja vit ikki sum tey ið onga vón hava (ápostulin Paulus).
Tá eg hugsaði um at skriva hesi minningarorð til pápa mín, hugsaði eg – hvussu kann eg fáa sagt nøkur fá orð sum eisini geva pláss til øll tey ár av kærleika og styrki sum pápi gav okkum. Eg vóni tó at minningarorðini til pápa í veruleikanum verða teir gerningar í okkara lívið – at vit eru ein váttan til tann kærleika og royndir hann hevur skapt í okkum øllum!
Her vil eg enda minningarorðini til eitt gott menniskja sum pápi var, djúpt saknaður og elskaður av øllum! Mín Gud hevur givið tær tað besta plássið í himlinum.
Jóannes Gullaksen
Aberdeen, 12. juni 2016


text:
Klassiskur tónleikur
Klassiskur tónleikur rúmar klárleika, smidligheit og gjøgnumskygni. Hesin tónleikur bøtir um bindindi, minni og rúmligu kensluna.
Gransking[rætta | rætta wikitekst]
Kanningar hava víst, at klassiskur tónleikur hevur stóra ávirkan á intellektið og kreativu menningina hjá nýføðingum. Tónleikurin ger, at nýføðingarnir lættari kunnu tillaga natúrligu rytmuna í kroppinum; hann minkar um strongd og økir um auditiva og kensluliga intelligensin. Sagt verður, at vit bara brúka ein brotpart av kapasitetinum hjá heilanum. Tónleikur spælir ein avgerandi leiklut, tá ið innlæring verður til spæl, tí hann stimbrar høgru heilahálvu, og vit fáa ein størri part av okkara uppmerksemi og heilakapasiteti at ráða yvir. Og so verður tað stuttligt at læra nakað nýtt. [1]
Klassiskur tónleikur kann:
- vaksa um kreativitetin
- menna minnið og innlæring
- minka um óhugnalig ljóð og kenslur
- seta heilabylgjuferðina niður
- ávirka andadráttin
- ávirka hjartaslátt, puls, blóðtrýst og kropshita
- minka um vøddaspenningar og bøta um rørslur og vøddasamspæl - koordinatión
- hækka støðið á tí natúrliga morfininum kroppurin hevur, nevniliga endofin
- stýra teim hormonum, ið hava við strongd at gera
- styrkja immunverjuna
- broyta tíðar- og rúmfatanina
- menna ástarkensluna og seksualitetin
- bøta um sodningina
- vaksa um úthaldnið
- geva eina kenslu av tryggleika og vælveru
- bøta um ótilvitaðu evni okkara at fata tekn og symbolir
- fáa okkum at gera meira (vaksa um produktivitetin)
Kend fólk[rætta | rætta wikitekst]
- Wolfgang Amadeus Mozart
- Johann Sebastian Bach
- Antonio Lucio Vivaldi
- Ludwig van Beethoven
- Wilhelm Richard Wagner
- George Frideric Handel
- Franz Joseph Haydn
- Edvard Hagerup Grieg


text:
Isle of Wight
Isle of Wight er eitt vældømi (county) og størsta oyggj í Onglandi. Oyggin er í Ensku Kanalini 3-6 km sunnanfyri Hampshire á bretska meginlandinum. Sundið Solent skilur oynna frá bretska meginlandinum. Oyggin hevur ríka søgu og hevur m.a. verið sjálvstøðugt kongaríki í 15. øld. Til 1995 hevði oyggin sín egna guvernør. Isle of Wight hevur eitt umboða í enska parlamentinum. Isle of Wight er eitt seremonielt greivdømi í Onglandi og er viðurkent sum eitt fyrisitingarligt county í Onglandi.
Innihaldsyvirlit
Søga[rætta | rætta wikitekst]
Politikkur[rætta | rætta wikitekst]
Mentan[rætta | rætta wikitekst]
Mál[rætta | rætta wikitekst]
Málið ið tosað verður á Isle of Wight er enskt, men ein serstøk dialekt, ið er ein sterkari formur av tí siðbundnu Hampshire dialektini, sum er kend fyri at loypa um nøkur hjáljóð og við størri áherslu á tey longu sjálvljóðini. Hetta fyribrigdi er líkt dialektunum í suðurvestur Onglandi. Oyggin hevur eisini síni egnu orð, nøkur eru eisini kend í øðrum landslutum í Suðuronglandi. Nevnast kunnu eitt nú: grockle (vitjandi), nipple/nips (yngri maður/drongur). Hesi orð verða eisini brúkt av øðrum økjum í grannalagnum hjá Isle of Wight. Nøkur orð eru heilt serstøk fyri sjálva oynna Isle of Wight, nevnast kunnu: overner (ein persónur frá meginlandinum, sum hevur búsett seg á oynni) og caulkhead (fólk sum er fødd á oynni og hava røtur longri aftur í tíðini av oynni Isle of Wight).
Ítróttur[rætta | rætta wikitekst]
Oyggjaleikir[rætta | rætta wikitekst]
Isle of Wight luttekur í Oyggjaleikum eins og Føroyar. Isle of Wight var vertur fyri Oyggjaleikunum í 1993 og 2011. Í 1993 gjørdist Isle of Wight nummar tvey við 26 gull, 23 silvur og 18 bronsu heiðursmerkjum. Í 2011 gjørdist Isle of Wight nummar fimm við 17 gull, 15 silvur og 21 bronsu heiðursmerkjum.
Sigling[rætta | rætta wikitekst]
Coves er miðdepil fyri sigling og er regluliga vertur fyri bátastevnum og kappsigling. Coves Week er heimsins longsta bátastevna (regatta), sum varir í 40 dagar við umleið 1000 luttakandi bátum og umleið 8.500 ítróttarfólkum, sum hava sera ymiskir førleikar og royndir, har eru fólk við royndum frá OL og so fólk sum bert luttaka til stuttleika, vikuskiftis siglarir. Henda kappsigling byrjaði í 1826 og fer fram á sundinum millum Bretska meginlandið og oynna Isle of Wight, sundið eitur Solent. Aðrar bátastevnur í Coves eru: Fastnet race, Round the Island Race, Admiral's Cup og Commodore's Cup.[1]
Maraton[rætta | rætta wikitekst]
Isle of Wight Marathon er elsta maraton kapping í Onglandi sum hevur verið hildin regluliga. Kappingin hevur verið á hvørjum ári síðan 1957. Kappingin byrjar og endar í býnum Ryde.
Speedway[rætta | rætta wikitekst]
Isle of Wight Islanders er eitt speedway felag av Isle of Wight, sum luttekur í 3. deild í National League í Onglandi.
Hockey[rætta | rætta wikitekst]
The Isle of Wight Hockey Club hevur íðkandi lið hjá monnum, unglingum. Eitt kvinnulið er eisini av oynni, liðið hjá teimum nevnist The Vectis Ladies
Fótbóltur[rætta | rætta wikitekst]
Ryde Sports F.C. var eitt fótbóltsfelag úr Isle of Wight, sum var stovnað í 1888 og tikið av í 1997. Felagið var við til at stovnað Hampshire League í 1896 saman við 7 øðrum feløgum. Fótbóltsfeløg av Isle of Wight luttaka í lokalu fótbólts kappingini Isle of Wight Saturday Football League. Nøkur feløg eru tó sum ikki luttaka í nakrari ávísari kapping. Strandafótbóltur (Beach football) er sera vælumtókt á Isle of Wight, og flestu av ensku landsliðsleikarunum í hesi íttróttargrein eru av Isle of Wight.
Cricket[rætta | rætta wikitekst]
Isle of Wight er tann 39. enski landsluturin (county) sum luttekur í enskum cricket. The Isle of Wight Cricket Board fyriskipar eina lokala cricket kapping á oynni millum fleiri ymisk feløg.
Tónleikur[rætta | rætta wikitekst]
Isle of Wight skipar fyri fleiri árligum tónleikafestivalum: Isle of Wight International Jazz Festival, Isle of Wight Festival og Bestival. Orkestrini Level 42, The Bees, Mark King og Trixie's Big Red Motorbike.
Landafrøði[rætta | rætta wikitekst]
Búskapur[rætta | rætta wikitekst]
Hygg eisini at[rætta | rætta wikitekst]
Keldur[rætta | rætta wikitekst]
Útvortis ávísing[rætta | rætta wikitekst]
- Wightsun - Isle of Wight Kunningarstova
- Isle of Wight Tok
- Stjørnin á Isle of Wight
- Island Eye - Isle of Wight History, Tourism and Accommodation - 500+
- Isle of Wight Kunningar heimasíða
- Almenna heimasíðan hjá Ferðaráðnum á Isle of Wight
- Isle of Wight Festival
- The Isle of Wight Veðurstøð


text:
Orð: Ulrich Peter Overby
Lag: Chr. J. Rasmussen
Týtt: C. Holm-Isaksen
1. Brátt lýsir í eystri, nú dimmið er av,
upp brøður, til dagsverk og dyst
at verja várt einasta fátæka krav,
tann rætt vit ei enn hava mist.
Tí tungt er sum trælur at tiggja sítt breyð.
Til arbeiðis! Lív ella deyð!
2. Tí oku, sum okkum á herðar varð lagt,
vit knógvaðu undir av neyð.
Men eru vit fjøldin, so veri tað sagt:
vit krevja várt dagliga breyð!
Vit sameintir ganga í lyst og í neyð
til arbeiðis! Lív ella deyð!
3. Á grúgvu er útkalt; várt fátæka skúr
av gráti og klandri er fult,
várar ítróttir stongdar sum fuglur í búr,
várt navn er í vanvirði dult.
Oss leivist bert hatrið, hin eldglóðin reyð.
Til arbeiðis! Lív ella deyð!
4. Tann sveitti, sum rennur av strevi og stríð,
væl nørir um ríkmannabjølg,
og prestarnir lýsa tí komandi tíð
til heljar, til devil og dólg.
Teir køva tó ikki tað rópið, sum beyð:
Til arbeiðis! Lív ella deyð!
5. Í stríðnum, sum nú dunar víða um lond,
so mangur var boygdur í knæ,
tí fylkist og takið hvør annan í hond
í trúgv til tann komandi dag!
Vit tjald okkum reisa til verju í neyð.
Til arbeiðis! Lív ella deyð!


text:
Cornwall
Cornwall (fornnorrønt Kornbretland) (corniskt: Kernow) er eitt greivadømi (county) ytst á suðurvestur horninum av Onglandi. Longst í útsynning liggja Scillyoyggjarnar har ið føroyingar stundum hava luttikið í kappróðri.
Siðsøguliga var Cornwall eitt keltiskt (bretskt) øki, skilt frá Onglandi, men síðan 10'du øld, hevur landið verið ein partur av Onglandi. Cornisk serkenni, sum t.d. talumálið, byrjaðu at vikna í 13'du øld og í 18'du øld doyði málið út. Í 20'du øld fóru áhugafólk undir at endurreisa talumálið og eisini er eitt vaksandi ynski um at fáa størri lokalpolitiskt sjálvræði, innanfyri bretska kongsveldið, í Cornwall.


text:
Vel Jesus nú í lívsins føgru ungdómsmegi
Gev honum hjarta títt, nú heitt og lætt tað slær.
Ein vinur trúfastur hann er í sorg og gleði
Og leiða vil teg gjøgnum alt, ið møtir tær.
Niðurlag: Vel vinin besta og lat hann vera
Tín leiðara gjøgnum lívið her.
Er hann í ungdómsdøgum tín, hann vil teg bera
Í gjøgnum lívið alt, til sólin undir fer.
Hvør gott, tá lívið tykist merkt av neyð og vanda
ein vin at eiga, ein sum sær og skilir alt.
Um misskiltur og eina mangan tú manst standa,
Í trúgv við øllum tú til Jesus fara skalt.
Og tá so tíðin her umsíðir er at enda,
Tú fært hin æviga og fagra sigurskrans,
Á, hvør ein gleði á tí ljósu strond at lenda,
At síggja Jesus og í ævir vera hans.


text:
Snjóugla
Snjóuglan (frøðiheiti - Bubo scandiacus, Nyctea scandiaca) er næstan so stór sum ein gás. Tær ungu eru gráflekkutar; sum tær eldast, lýsna tær, og gamlir steggjar eru næstan snjóhvítir. Hon eigur norðast í kuldanum, Grønlandi, Russlandi (Siberia) og nógvum Íshavsoyggjum. Norðarlaga í Noregi eigur hon uppi á fjøllunum. Um veturin kemur hon oman í dalarnar, og stundum flytur hon seg nakað suður, hendir seg til Føroyar.
Hon er grammari enn hinar uglurnar; rýpur og entur tekur hon, eisini fisk, og hendir seg haru. Stór og sterk, sum hon er, tykist hon ikki at ræðast fyri nøkrum. Tá ið tað ræður um at verja ungarnar, fírir hon ikki fyri fólki; særd snjóugla brennir á bæði menn og hundar og klórar og bítur, so tað munar.
Sí eisini[rætta | rætta wikitekst]
Keldur[rætta | rætta wikitekst]
- Mikkjal á Ryggi: Fuglabókin, Dýralæra II. 1951.


text:
Gotlands kommuna
Gotlands kommuna (svenskt: Gotlands kommun, eisini Region Gotland) er ein kommuna í Gotlands län í Svøríki. Gotlands kommuna hevur 57 455 íbúgvar (2015).[1] Kommunan er tann einasta kommunan í Gotlands län. Umframt oynna Gotland eru hesar oyggjarnar í Gotlands kommunu: Fårö, Stora Karlsö, Lilla Karlsö og Gotska Sandön.
Býir og bygdir[rætta | rætta wikitekst]
Høvuðsbýurin er markeraður við feitari skrift.
Keldur[rætta | rætta wikitekst]
- ↑ Folkmängd i riket, län och kommuner 30 september 2015 och befolkningsförändringar 1 juli–30 september 2015.


text:
Kenn tínar reikingarprísir
Hevur tú ver ella ert vinnukundi og hevur Fríhald, kanst tú tosa frítt í Norðurlondum og nærum øllum Evropa (EU/EFTA). Landamørkini eru burtur, og tú tosar sum heima í Evropa. Fá tær VerSumHeima á títt ver-hald ella eitt vinnuligt Fríhald+.
Hevur tú ikki VerSumHeima á tínum ver-haldi ella eitt vinnuligt Fríhald+ eru hesir prísirnir galdandi fyri Norðurlond og Evropa:
*Uppkall millum Norðurlond og EU/EFTA kosta 4,68 kr./min
**Uppkall millum EU/EFTA og Norðurlond kosta 4,73 kr./min
*** Fyrstu 10 MB kosta 25 kr. um dagin, eftirfylgjandi er kostnaðurin 1.95 kr. pr. MB. Tú fært 10 nýggj MB fyri 25 kr. hvørt byrjað samdøgur.
Norðurlond: Danmark, Finnland, Grønland, Ísland, Noreg, Svøríki og Áland.
EU/EFTA: Asorurnar, Belgia, Bulgaria, Eysturríki, Estland, Frankaríki, Gibraltar, Guernsey, Grikkaland, Holland, Ibisa, Isle of Man, Isle of Wight, Italia, Jersey, Írland, Kanarisku Oyggjarnar, Kekkia, Kosovo, Kreta, Kroatia, Kýpros, Lettland, Liktinstein, Litava, Luksemborg, Maderia, Malta, Mallorka, Minorka, Monako, Portugal, Pólland, Rodos, Rumenia, Sardinia, Sisilia, San Marino, Slovakia, Slovenia, Spania, Stórabretland, Sveis, Týskland, Ungarn.
Evropa restin: Andorra, Bosnia Herzegovina, Makedonia, Moldava, Montenegro, Serbia, Turkaland, Ukraina.
Norðuramerika: USA, Hawai, Kanada.
Onnur lond: Afganistan, Albania, Algeria, Angola, Anguilla, Antigua og Barbuda, Argentina, Armenia, Aruba, Avstralia, Azerbaijan, Bahrein, Barbados, Benin, Bermudaoyggjarnar, Bonaira, Botsvana, Brasilia, Bretsku Jomfrúoyggjarnar, Burkina Faso, Cape Verde, Caymanoyggjarnar, Curacao, Dominica, Egyptaland, El Salvador, Ethiopia, Fiji, Filipsoyggjar, Fílabeinsstrondin, Fransk Gujana, Georgia, Ghana, Grenada, Guadeloup, Guatemala, Guinea Bissau, Guyana, Haiti, Honduras, Hong Kong, Hvítarussland, India, Indonesia, Iran, Ísrael, Jamaika, Japan, Jordan, Kambodia, Kasakstan, Kenya, Kili, Kina, Kongo, Kosta Rika, Kuba, Kuwait, Kyrgystan, Laos, Libanon, Liberia, Madagaskar, Makao, Malaisia, Malawi, Maldivoyggjar, Martinique, Mauritius, Meksiko, Marokko, Mosambique, Mongolia, Nýsæland, Nigeria, Nikaragua, Oman, Pakistan, Palestinenska økið, Panama, Papua Nýguinea, Paraguay, Peru, Puerto Riko, Qatar, Russland, St. Barthelemy, Sameindu Arabisku Emiratini, Samoa, Savdiarabia, Senegal, Sierra Leona, Singapor, Sri Lanka, St. Kitts og Nevis, St. Lucia, St. Martin, St. Vincent, Suðurafrika, Suður Korea, Suriname, Tailand, Taivan, Tansania, Tadsjikistan, Togo, Tonga, Trinidad og Tobago, Tunesia, Turkmenistan, Turkusoyggjarnar, Uganda, Uruguai, Sýria, Usbekistan, Vanuatu, Vietnam, Virgin Islands (US).
MCP (Maritim Communications Partner): veitir samband umborð á ymiskum ferjum og ferðamannskipum, m.a. Norrønu. Les meira her
On-Waves: veitir samband umborð á ymiskum ferjum og ferðamannaskipum. Les meira her
Uppringingar og móttiknar samrøður verða avroknaðar fyri hvønn heilan minutt umframt eitt stakgjald á 1 kr.
Data verður avroknað fyri hvørji 10 kilobyte (1 MB= 1024 KB)
Tænastu- og sernummur hava serstaka prísáseting. Set teg í samband við okkum, um tú vilt vita meira.
Vilt tú síggja eitt yvirlit yvir tey lond, har datareiking ber til, trýst her


text:
Týtt: Victor Danielsen
Tú ert góður, á Gud, míni sál ert tú alt,
eg var deyður, men livi í tær!
Og tann lívsæla vissa, tú meg hevur valt,
ger, at eina eg andi í tær.
Ja, í lívi og songi tí lovi eg tær;
tú ert alt, bert eitt tól eri eg;
og tú loysti meg, menti meg, máttur mín varð,
Gud, eg líti nú eina á teg!
Fyri tær, góði Gud, hvørva skuggar av breyt,
Kristus gjørdi meg nýggjan av grund,
Jesus bjargaði mær, tá eg søkkandi fleyt –
aldri livdi eg glaðari stund.
Navn títt kærleiki er, og tú elskar nú meg,
hetta ger, at mær løtt fellur gongd;
veikur eg, sterkur tú, og eg heiti á teg,
tú mær bjargar úr trega og trongd.


text:
Kvinna
Ein kvinna, fleirtal: kvinnur ella kona, fleirtal: konur, er eitt menniskja av kvennkyni. Vanliga verða orðini kvinna og kona brúkt um vaksnar kvinnur, meðan orðið genta verður brúkt um børn og ungdómar av kvennkyni. Orðið kvinna verður tó eisini av og á brúkt um bæði vaksnar kvinnur og gentur, eitt nú í orðum sum kvinnurættindi. Vanliga kunnu kvinnur føða børn, meðan eldri kvinnur sum er komnar yvir yvirgangsárini og summar kvinnur av øðrum orsøkum kunnu ikki føða børn.
Lívfrøði og kyn[rætta | rætta wikitekst]
Kynið hjá kvinnuni verður avgjørt av kromosomunum. Kvinnur hava tvey X-kromosom, meðan menn hava eitt X og eitt Y-kromosom. Kvinnur hava serstøk kynsgøgn, sum menn ikki hava, hesi eru til at reprodusera menniskuni við. Kvinnur hava eina lívmóður, har fostrið liggur og tekur føði til sín í nýggju mánaðir. Kvinnur hava eggjastokkar og eggjaleiðarar, so føra tað fruktaða eggið til lívmóðurina. Úr eggjastokkunum kemur eitt egg einaferð um mánaðin í meðal, tað kunnu eisini koma meira enn eitt, ella onki, um okkurt ikki er sum tað skal vera. Eggini koma regluliga meðan kvinnan er í fruktbara aldrinum, frá hon er umleið 13 ára gomul genta (tað kann variera nógv, 10-17 ár er mest vanligt), til hon er í 40'num, summar eru kanska heilt uppi í 50'unum. Børnini verða fødd gjøgnum skeiðina hjá kvinnuni (vagina), um tey ikki verða tikin við keisaraskurði. Fyri at ein kvinna kann gerast við barn skal sáð til frá einum manni. Náttúrligi mátin er, at kvinnan og maðurin hava samlegu og hann fær avgongu inn í skeiðina, og hagani ferðast sáðini fyrst gjøgnum lívmóðurhálsin, upp gjøgnum lívmóðurina, gjøgnum eggjastokkarnar, har tað so kann møta einum eggi og smelta saman við tí. Fruktaða eggið setur seg síðan fast í veggin í lívmóðurini, og kvinnan er vorðin við barn og heldur uppat við at fáa minstrasjón. Nú á døgum ber til á annan hátt hjá einari kvinnu at gerast við barn, tvs. uttan at hon hevur samlegu við ein mann. Hon kann antin fáa sáð sproyta inn (inseminasjón) ella kunnu nøkur egg takast úr eggjastokkunum og fruktaði uttanfyri kvinnuna, síðan verður antin eitt ella nøkur fáa fruktaði egg sett upp í livmóðurina (kunstigur befruktningur). Henda viðgerð verður ikki gjørd í Føroyum, men føroyskar kvinnur (kvinna og maður sum par), sum av onkrari orsøk ikki kunnu gerast við barn náttúrliga, kunnu fáa viðgerð móti barnloysi í øðrum londum, eitt nú í Danmark ella Íslandi.
Kvinnur hava annarleiðis skap enn menn, hava meira feitt serliga á kroppinum, lørunum og rumpuni. Kvinnur hava eisini ytri kynseyðkenni sum bróst. Bróstini hava til endamál at framleiða mjólk til tey nýføddu børnini, tey kunnu fáa bróst í eitt tíðarskeið frá nøkrum mánaðum til nøkur ár, tað er ymiskt alt eftir hvar ið kvinnan býr. Summar kvinnur geva als ikki bróst, antin tí tað av onkrari orsøk ikki ber til ella tí hon velur at lata vera. Í summum mentanum verða kvinnubróstini eisini hildin at virka eggjandi fyri mannfólk.


text:
Skrivstovur og rundvísingar
Tú ert hjartaliga vælkomin at fáa eina rundvísing á okkara skrivstovum og prentsmiðjum. Finn adressurnar og vita, nær rundvísingar eru.
Italia
Congregazione Cristiana dei Testimoni di Geova
Via della Bufalotta 1281
I-00138 ROMA RM
ITALY
+39 06 872941
Rundvísingar
Mánadag til fríggjadag
8.00 til 11.00 og 13.00 til 16.00
Longd: 1 tími
Vert at vita
Bíbilskur lesnaður verður umsettur til italskt, italskt teknmál og ladinskt (gardena). Framleiðir ljóð- og filmsupptøkur. Hevur umsjón við virkseminum hjá meira enn 3.000 samkomum og bólkum í Italia og øðrum londum.


text:
Orð: Niclas Johannesen og Petur Háberg Jacobsen
Lag: Petur Háberg Jacobsen
Tak og leið meg til ta tíðarleysu tíð.
Tú var her, vit eydnurík og lukkan hon var blíð.
Nú tú farin er út í stóru verð.
Ung og frí tú spelkin fór um gátt.
Sólin niður fer, eg siti eina her,
tú í minni lítil fitt og ker,
fyri hvørt eitt klokkuslag lívið fer avstað,
nú er tíðin tín, vakri eingil mín.
Minnist aftur á tín eyma barnagrát,
tá stormar skryktu teg úr tíni føgru dreymaverð.
Tók teg inn at mær, ruraði og bar.
Í tryggum favni alt varð aftur gott.
Náttarkvirra er, eg siti eina her,
tú í minni lítil fitt og ker,
fyri hvørt eitt klokkuslag lívið fer avstað,
nú er tíðin tín vakri eingil mín.
Rurandi nú sjálvur gamal siti eg,
kvøldið kastar skuggar yvir heiðar og um tún,
mítt farna gráa hár, farin øll tey ár,
tú vaksin men í ævir dóttir mín.


text:
Miðvágur
Miðvágur er ein bygd í Vágoynni. Í Vágum eru tríggjar stórar bygdir og tríggjar smáar, men fara vit 100 ár aftur í tíðina, vóru sjey bygdir. Tann størsta er Miðvágur við 1.035 íbúgvum (í 2014). Hon liggur miðskeiðis í oynni, so høvuðsfyrisitingin er her, politistøð, keypsamtøka, læknamiðstøð og prestagarður. Høvuðsvinnan her er fiskaídnaður, men eisini er nakað av aðrari vinnu her. Miðvágs kommuna legði 1. januar 2009 saman við Sandavágs kommunu og gjørdust tær til Vága kommunu.
Miðvágur er søgulig bygd. Her búði prestakonan Beinta, sum er kend ikki bara fyri dygdir. Tí fekk hon eyknevnið "Illa Beinta". Tað er søgan um hana, ið Jørgen-Frantz Jacobsen nýtir í skaldsøgu síni "Barbara". Í 1997 var filmur gjørdur eftir hesi skaldsøgu. Náðinsgarðurin Kálvalíð oman fyri bygdina eru elstu húsini í bygdini og kanska eisini í landinum. Tey verða í dag nýtt sum bygdarsavn. Frá Miðvági kanst tú í góðum veðri síggja oyggjarnar sunnanfyri.
Komin inn í bygdina er møguleiki at fara niðan í Kálvalíð. Við Kirkjar liggur Jansagerð, tann gamli prestagarðurin. Hesi bæði húsini eru kend fyri søguna um Barbaru. Koyrir tú oman á Vatn, so sært tú kirkjugarðin hjá miðvingum til vinstru. Har liggur eisini tann bretski kirkjugarðurin. Har liggja nærum allir teir hermenn grivnir, ið lótu lív í Føroyum undir øðrum heimsbardaga.
Í 2008 varð felag sett á stovn í Vágum, sum skuldi arbeiða við at gera eitt krígssavn. Í 2009 læt Krígssavnið upp í Miðvági.[2] Savnið heldur til í sama bygningi har Bónus og Vága kunningarstova halda til í.
Nógvir túrar kunnu gerast higani úr bygdini. Gongutúrar frá Jansagerði, framvið Beitinum, heimið hjá Mikkjal á Ryggi, og niðan í Kálvalíð. Men er Hýsisáin lítil, tað er hon helst, tá ið turkur er, so ber til at finna yrkingina, sum Mikkjal á Ryggi høgdi niður í klettin har í ánni. Eisini ber til at fara ein túr út á Bøsdalafoss á rossabaki.
Miðvágur hevur virkið ítróttarlív. Miðvágs Róðrarfelag varð stovnað í 1956 og hevur felagið fýra kappróðrarbátar sum luttaka í FM kappróðri, tó ikki á hvørjum ári, men í 2011 luttóku allir. Triðja hvørt ár er Vestanstevna í Miðvági. MB (Miðvágs Bóltfelag) varð stovnað í 1905[3] og hevur lið í 3. deild hjá monnum umframt fleiri barnalið. Flogbóltsfelagið Dráttur varð stovnað í 1983.[4]
Keldur[rætta | rætta wikitekst]
Slóðir úteftir[rætta | rætta wikitekst]
Miðvágur · Sandavágur · Vatnsoyrar


text:
Orð og lag: Ókendur
Týtt: Amga Jacobsen
1. Ein kross eg sá, ið blóðið hevði fargað,
mín kæri Frelsari har hekk ein dag;
o, dýra offur fyri meg at bjarga,
Hann gav sítt lív, eg aldri skilji tað.
2. Og jørðin skalv, tá svárt í deyðans pínu
“Tað fullgjørt er!” Hans muður mælti hart.
O, sál, ið nívist undir syndabyrðu
í Jesu blóð tú fyrigeving fært.
3. Hav takk, mín Jesus, at Tú vildi doyggja,
at Tú á krossi mínar syndir bar.
Tú skuldafríur fyri heimin bløddi,
í Tínum blóði frelsan vunnin varð.
4. Hav takk, mín Frelsari, Tú vilt meg varða,
inntil eg sælur nái Himnastrond;
og tá Tú tekur heim hin frelsta skara,
eg verði við, meg leiða skal Tín hond.
5. O, kæra sál, hoyr Jesus á teg kallar,
tonk um Hann kallar fyri síðstu ferð!
Brátt lúðraljóð um heimin klárt skal ljóða,
vit Jesus síggja, Hann tá heim oss ber.


text:
Alex Ferguson
Sir Alexander Chapman "Alex" Ferguson, CBE (føddur 31. desember 1941) er ein skotskur fótbóltsvenjari og fyrrverandi fótbóltsleikari. Hann man vera mest kendur fyri sína longu lívsleið sum høvuðsvenjari hjá enska Premier League liðnum Manchester United F.C., har hann var venjari í 26 ár, frá november 1986 til 2013. Hann kunngjørdi 8. mai 2013, at hann nú fór at gevast sum venjari hjá United. Tey 26 árini, sum venjari hjá United, vann hann 38 steyp, eitt nú 13 Premier League meistaraheiti og UEFA Champions League tvær ferðir.
Innihaldsyvirlit
Lívsleið sum fótbóltsvenjari[rætta | rætta wikitekst]
Listi yvir sesongir[rætta | rætta wikitekst]
- LC = League Cup
- UCL = UEFA Champions League
- UEL = UEFA Cup / UEFA Europa League
- UCW = UEFA Cup Winners' Cup
- USC = UEFA Super Cup
- FCW = Intercontinental Cup / FIFA Club World Cup
1 Næstbesta deildin
2 Vinnari av Intercontinental Cup. Bólkaspæl í 2000 FIFA Club World Cup


text:
Kiran Jóanesarson
26.07.2016 - 15:13
Fiskur > Tíðindi > Danmark
Stásiliga uppsjóvarskipið, ið føroyingar í Hirtshals hava latið byggja á Karstensens Skibsværft í Skagen, kom í allar fægrasta veðrið til heimbýin Hirtshals sunnudagin.
Nógv fólk vóru komin til Hirtshals, at taka í móti nýggja og framkomna skipinum, ið kostar umleið 220 mio krónur. Tað er familjan Tindskarð og Gunnar Nolsø, ið eiga Beinur.
Beinur fer væntandi til fiskiskap fyrst í august, og tá verður farið á sildaveiðu. Fríðálvur Tindskarð og Gunnar Nolsø vera skiparar umborð á Nýggja Beinur.
Beinur stevndi sunnudagin inn á Hirtshals, har stór mótøka var fyri nýggjasta fiskiskipinum í danska fiskiflotanum. Upptøka: Henning Hansen.


text:
Søga 11: Fyrsti ælabogin
VEITST tú hvat ið var tað fyrsta Nóa gjørdi, tá hann og húsfólkið hjá honum vóru komin út úr ørkini? Hann gav Gudi eitt offur, ella eina gávu. Tað sært tú á bílætinum í neðra. Nóa ofraði hesi dýrini fyri at takka Gudi fyri at húsfólkið hjá honum varð bjargað gjøgnum Vatnflóðina.
Var Jehova glaður fyri gávuna, heldur tú? Ja, tað var hann. Og hann lovaði Nóa at hann aldri aftur skuldi oyðileggja allan heimin í einari vatnflóð.
Skjótt var jørðin tornað, og Nóa og húsfólkið kundu byrja eitt nýtt lív uttan fyri ørkina. Gud vælsignaði tey og segði við tey: ’Tit skulu fáa nógv børn. Tit skulu fjølgast inntil fólk búgva um alla jørðina.’
Men seinni, tá fólk frættu um Vatnflóðina, fóru tey kanska at óttast fyri at nakað slíkt kundi henda aftur. Tí gav Gud menniskjunum eitt tekin, ið skuldi minna tey á at Gud hevði lovað ongantíð aftur at lata vatn floyma yvir alla jørðina. Veitst tú hvat tað var fyri tekin? Tað var ein ælabogi.
Ofta sæst ein ælabogi á luftini tá sólin skínur beint aftan á at tað hevur regnað. Hann kann hava nógvar vakrar litir. Hevur tú nakrantíð sæð ein? Tú sært ein á bílætinum.
Gud segði: ’Eg lovi at eg ongantíð aftur skal beina fyri øllum menniskjum og dýrum í einari vatnflóð. Eg seti mín ælaboga í skýggini. Og tá ælabogin vísir seg, síggi eg hann og minnist lyfti mítt.’
Tá tú sært ein ælaboga, hvat skal hann so minna teg á? At Gud hevur lovað ongantíð aftur at oyðileggja allan heimin í einari vatnflóð.
1 Mósebók 8:18-22; 9:9-17.


text:
Kveiki
Ein kveiki ella eitt ensym er eitt protein, sum økir um ferðina á eini ávísari evnafrøðiligari reaktión - ein lívfrøðiligur katalysatorur. Kveikin skundar undir reaktiónina millum reaktant (substrat) og produkt, men verður tó ikki sjálvur broyttur í reaktiónini.
Fyrr varð hildið, at allir lívfrøðiligir katalysatorar vóru proteinir, men í 1980-árunum varð uppdagað, at nøkur RNA-mýl kunnu verða munadyggir katalysatorar, og tey verða nú nevnd ribozymir.
Vanligt verða kveikar nevndir við endingini -ase. Tó hava nakrir av teimum fyrstu kveikunum, ið funnir vóru, gomul heiti, og enda sostatt ikki við -ase.
Kveikar verða bólkaðir í 6 ymiskar høvuðsbólkar eftir teirra starvi:
- EC 1 Oxidoreductase: katalyserar oxidatión/reduktión reaktiónir.
- EC 2 Transferase: flytir ein funktionellan bólk (t.d. ein methyl- ella phosphat-bólk).
- EC 3 Hydrolase: katalyserar hydrolysuna av ymiskum bindingum.
- EC 4 Lyase: klývur ymiskar bindingar uttan at nýta hydrolysu og oxidatión.
- EC 5 Isomerase: katalyserar isomeriseringina í einum einstakum mýli.
- EC 6 Ligase: setir tvey mýl saman við kovalentari binding.
Tað eru eisini undirbólkar undir høvuðsbólkunum.


text:
LSD
LSD, ið er ein stytting fyri LysergSýra Diethylamid, er eitt hallusinogent rúsevni. Viðhvørt verður LSD eisini nevnt við slangorðinum "sýra" ella "tripp".
LSD varð í 1950-árunum nýtt í samrøðuviðgerð av sálarsjúklingum, av tí at man metti tað at vera ein snarveg til at fáa sjúklingin at opna upp fyri tað undirbevísta.
LSD er eitt tað sterkasta psykoaktiva evnið, vit kenna. Ein vanlig dosa er millum 100 og 500 mikrogram. Hetta svarar til umleið 1/10 av vektini á einum sandkorni. Tað verður vanliga selt sum frímerki á ólógliga marknaðinum. Hetta eru smá pappírspetti, har ein dropi av LSD er dryppaður á, svarandi til eina dosu. Frímerkini eru ofta prýdd við ymiskum litríkum myndum.


text:
Skrivstovur og rundvísingar
Tú ert hjartaliga vælkomin at fáa eina rundvísing á okkara skrivstovum og prentsmiðjum. Finn adressurnar og vita, nær rundvísingar eru.
Slovakia
Pekna cesta 17
831 52 BRATISLAVA 34
SLOVAK REPUBLIC
+421 2 49107611
Rundvísingar
Mánadag til fríggjadag
8.00 til 10.30 og 13.00 til 15.30
Longd: 1 tími og 30 minuttir
Vert at vita
Hevur umsjón við virkseminum hjá meira enn 26.500 Jehova vitnum í Kekkia og Slovakia. Bíbilskur lesnaður verður umsettur til kekkiskt, kekkiskt teknmál, romanskt (Eysturslovakia), slovakiskt og slovakiskt teknmál. Sendir lesnað til samkomur í Eysturríki, Kekkia, Slovakia og Slovenia.


text:
Danjal av Rana 10.01.2017 (15:00)
Mentanargrunnurin farin til verka
Nývalda nevndin í Mentanargrunni Landsins var í vikuni á fundi í Mentamálaráðnum. Á fundinum kunnaði Rigmor Dam, landsstýriskvinna, nevndina um grunnin og um, hví landsstýrið hevur valt at hækka játtanina til Mentanargrunnin við 1,1 mió. kr. í 2017.
Í nýggu nevndini eru Ingun í Skrivarastovu, forkvinna og Gulla Øregaard, Leif Hansen, Urd Johannesen og Annfinnur Heinesen. Varðalimir eru Sissal Kampmann, Kristina Joensen, Ivan Niclasen, Sunnvá Bæk og Dagfinn Olsen.
- Økta játtanin er ein liður í málinum at uppraðfesta játtanina til mentanar- og listastuðul, sum landsstýrið hevur sett sær fyri at fremja, sigur Rigmor Dam, landsstýriskvinna í mentamálum.
Komandi tvey árini verður játtanin til Mentanargrunn Landsins stigvíst hækkað við 1,1 mió. kr. um árið. Í fíggjarlógini verður økta játtanin til Mentanargrunnin grundgivin við, at hon fer at skapa enn størri trivnað og fáa enn fleiri av okkara ungu at velja Føroyar sum landið, har tey liva og virka.


text:
Leiðsluskeið
Vit bjóða eitt breitt úrval av leiðsluskeiðum til bæði nýggjar og royndar leiðarar. À skeiðunum fært tú ítøkilig amboð til at styrkja og menna tínar leiðsluførleikar. Tú fært eisini møguleikan at byggja upp samband við aðrar leiðarar - at skapa og virka í einum netverki.Finn skeið
Almenn fyrisiting
Øll sum starvast innan almennari ella kommunalari fyrisiting eru undirløgd fleiri krøv sum eru ásett í lóggávum. Vit bjóða almenn skeið sum geva starvsfólki innlit í hvørji krøv tær ymsu lógirnar seta til fyrisiting og málsviðgerð og vit gera luttakararnar førar fyri at brúka lógirnar í dagliga arbeiðnum.Finn skeið
Merkantila økið
Hevur tú tørv á nýggjum førleikum, at dagføra tínar útbúgvingar, ella leitar tú bert eftir nýggjum íblástri á tíni yrkisleið, so kunnu vit bjóða tær fleiri skeið innan tað merkantila økið. Eitt nú innan kundatænastu, mál, roknskap vm.. Eisini bjóða vit eina peningastovnsútbúgving (AFR)Finn skeið
Tekniska økið
Vit bjóða eitt breitt úrval av skeiðum innan ymsar sergreinir á Tekniska Skúla í Tórshavn. Vit hava frálíkir skeiðshaldarar sum til dagligt starvast á teim ymsu deildunum á Tekniska Skúla (Bil-, Timbur-, El-, Smíð-, Stíl og Snið- (hár, kosmetolog, klædna) og framhaldandi útbúgvingar.Finn skeið


text:
Løgregla
Løgreglufólk hava ymsar uppgávur. Tey taka m.a. brotsmenn, steðga bilum, ið koyra ov skjótt, og eru á varhaldi úti á gøtuni. Summi arbeiða eisini á skrivstovu. Tey kanna brotsverk og royna at avdúka brotsmenn. Løgreglan handtekur fólk, sum tey illtenkja at hava brotið lógina, ákæra tey og draga tey fyri rættin.
Ferðsluløgreglan hjálpir ferðsluni og ansar eftir, at fólk koyra, sum tey eiga. Ferðsluløgreglan steðgar bilum, sum koyra ov skjótt ella á annan hátt bróta ferðslureglurnar. Tey hava radara at máta, hvussu skjótt bilar og motorsúkklur koyra. Ferðslukanningar verða gjørdar ymsastaðni í Føroyum av og á, og tá steðgar løgreglan bilum og motorsúkklum. Løgreglan spyr eftir koyrikorti og kannar, um akfarið er í nóg góðum standi, og um bilstjórin møguliga hevur drukkið rúsdrekka. Tey kanna eisini, um súkklur og prutl eru í lagi. Við hvørt fara tey í skúlar at greiða frá, hvussu børn eiga at bera seg í ferðsluni.
Reglur um handtøku standa í rættargangslógini. Lata fólk seg ikki taka við góðum, kann løgreglan taka tey við hørðum. Í hesum arbeiði verða brúkt handjørn, skotvápn, hundar ella lurkar. Summi løgreglufólk hava væl vandar og dugnaligar hundar, sum eru lærdir at finna fólk og horvnar lutir. Summir eru servandir at snodda seg fram á narkotika.
Løgreglan í Føroyum[rætta | rætta wikitekst]
Føroyar eru eitt løgregludømi í Danska ríkinum, undir ríkisløgreglu-ovastanum og løgmálaráðnum í Danmark. Føroyskt-danska løgreglan er partur av altjóða løgreglusamstarvinum Interpol. Løgreglustøðir eru á hesum støðum - Tórshavn, Klaksvík, Runavík, Miðvági, Sandi og Tvøroyri [1]. Støðarovasti ella sýslumaður hevur umsjón við løgregluni á ymsu plássunum. Ein kommuserur er fyri allar Føroyar, og hann hevur tilhald á løgreglustøðini í Tórshavn. Í politiøkinum verða somu uppgávur framdar sum í donskum politiøkjum.
Tilsamans eru 109 løgreglufólk í starvi í Føroyum, 104 mannfólk og 5 konufólk [2]. 54 starvast í Tórshavn. Politiið í Føroyum velir tey út, ið fara skulu undir politiútbúgvingina. Hesi fara síðani undir vanligu politiútbúgvingina, sum fer fram í Danmark. Eftir lokna útbúgving koma tey aftur til Føroya at starvast. Sostatt er størsti parturin av politifólkunum í Føroyum føroyingar.


text:
BRÆVBJÁLVAR OG SKITSUR
Her finnur tú okkara úrval av vanligum
brævbjálvum og skitsum, sum kunnu takast niður.
GOLDEN
Tann klassiski brúni brævbjálvin, sum seinnu árini hevur havt framgongd. Brævbjálvin ber boð um umhvørvisgóðsku.......
Reklamuprent
Umframt alt tað sum vit prenta her í húsinum, hava vit avtalu við ymiskar veitarar, ið gera dygdargott reklamuprent.
Gávuposar/pappír
Nýt henda nýggja snilda innpakking! Er snotiligur at hava í staðin fyri dýrt og tvørligt innpakkipappír og gávueskjur.
Brævbjálvar við og
uttan prent
- sí allar vanligar brævbjálvar v/ og u/ rút. Tak brævbjálvaskitsur niður...
Bobluposar
Ógvuliga vælumtóktur til alnet- og postsendingar. Bløðruplastið tryggjar, at vøran kemur óskadd fram til móttakaran.
Tonito er einasta virkið í Føroyum sum framleiðir brævbjálvar. Harumframt prentar Tonito á brævbjálvar o.a.
Tonito byrjaði sítt framleiðsluvirksemi á várið 1988. Virkið hevur verið í støðugari menning og vøkstri. Nevnast kann, at flutt varð í stór nýggj og snotilig hølir í 1999, soleiðis at virksemið í dag fevnir breitt, og at alt størri partur av tí samlaðu brævbjálvanýtsluni í Føroyum kemur frá Tonito.
Prent í dag er sera krevjandi og verður lagt til rættis til minstu smálutir. Í góðum samstarvi millum brúkarin og okkum, kann eitt gott og snøgt úrslit greiðast úr hondum.
Hugskot
Vakrir og kreativt framleiddir brævbjálvar eru ein góð reklama fyri avsendaran, soleiðis at tín brævbjálvi sæst betur enn allir aðrir í postkassanum hjá móttakaranum.
Hvussu goyma brævbjálvar?
Nøkur góð ráð í sambandi við goymslu av brævbjálvum!
Ger eftir hesi vegleiðing, og tú fært gleði av øllum tínum brævbjálvum!
TONITO Sp/f - Fjøruvegur 7 - FO-470 Eiði - Føroyar - Tel. +298 423 560
© 2014 tonito


text:
Jens Hákun Leo
10.01.2017 - 18:34
Ítróttur > Ítróttur > Hondbóltur
Ein dystur stendur til at vera á skránni í Hvonn-deildini í kvøld.
Hann er í Klaksvík og er ímillum Stjørnuna og Kyndil.
Undan dystinum í kvøld, sum byrjar kl. 19, liggja liðini bæði á einum ávikavist 2. og 6. plássi í Hvonn-deildini. Kyndil liggur á einum 2. plássi í deildini við 20 stigum fyri 12 dystir, meðan Stjørnan liggur aftast í deildini við 4 stigum fyri 11 dystir.
Nummar eitt í Hvonn-deildini er Neistin við 22 stigum fyri 13 dystir. Harvið kann Kyndil við einum sigri í kvøld koma uppá sama stigatal sum Neistin.
Nummar trý í Hvonn-deildini er VB við 12 stigum fyri 12 dystir, meðan nummar fýra er VÍF við 10 stigum fyri 12 dystir. Nummar fimm er StÍF, sum eins og Stjørnan hevur 4 stig, men sum tó hevur leikt ein dyst fleiri enn Stjørnan.
Um vikuskiftið verða tríggir dystir leiktir í Hvonn-deildini. Tá leika VB-VÍF í Vági, Stjørnan-Neistin í Klaksvík og StÍF-Kyndil á Skála.


text:
GER FRAMSTIG Í BOÐANINI
Innbjóðingarátak til økisstevnuna
Á hvørjum ári gleða vit okkum til økisstevnuna, sum er ein andalig veitsla. Tí vilja vit bjóða so nógvum sum gjørligt at koma á stevnuna saman við okkum. (Sl 34:9) Elstaráðið ger av, hvussu vit brúka innbjóðingina á bestan hátt.
MINST TIL
Nær skal eg á stevnu?
Nær byrjar átakið her hjá okkum?
Nær eru boðanarmøtini?
Hvørji mál havi eg í átakinum?
Hvørjum ætli eg mær at bjóða?
HVAT KANST TÚ SIGA?
Tá ið tú hevur heilsað upp á tann vitjaða, kanst tú siga:
„Her er ein innbjóðing til eina spennandi stevnu. Hon verður býtt út um allan heimin. Á innbjóðingini sært tú, nær og hvar stevnan verður. Tú ert hjartaliga vælkomin.“
HVUSSU KANST TÚ VAKSA UM ÁHUGAN?
Hóast vit fegin vilja bjóða so nógvum sum gjørligt at koma á stevnuna, mugu vit samstundis geva okkum stundir at tosa við tey, sum vísa áhuga.
Í vikuskiftinum kanst tú bjóða blaðið saman við innbjóðingini.


text:
Fólkaræði
Fólkaræði er ein stýrisskipan har ið fólkið við fólkavaldum umboðum hevur politiskt vald. Fólkaræði eitur á grikskum demokrati. Demokrati er sett saman av demos, sum merkir fólk, og kratia, sum merkir stýri, ræði ella veldi. Í einum fólkaræðisligum samfelagi hava allir landsins borgarar atkvøðurætt. Har ið fólkaræði er, ræður meirilutin, men hugsar tó um áskoðanina hjá minnilutanum. Fólkaræði er eisini, at øll eru líka fyri lógini, og at øll hava frítt at skriva, tala og hugsa innan lógarinnar karmar. Í Føroyum og í Grønlandi eru fólkaræðisligu rættindi borgaranna tryggjað í donsku grundlógini.
Fólkaræði kann bólkast í fleiri skipanir. Mest vanliga uppbýtið er millum beinleiðis fólkaræði og umboðandi fólkaræði. Beinleiðis fólkaræði varð nýtt í gamla Grikkalandi, og varð skipað sum fundir við stórari fjøld, sum kom saman fyri at taka støðu til politisk mál. Ein nútímans háttur av beinleiðis fólkaræði verður brúktur í t.d. Kalifornia og Sveis, har fólkaatkvøður í stóran mun verða nýttar. Umboðandi fólkaræði er eitt meira avmarkað og óbeinleiðis fólkaræði, har borgarar við jøvnum millumbilum koma saman at velja sær nýtt ting, og á tann hátt nýta sín fólkaræðisliga rætt til ávirkan. Teir valdu tinglimirnir eru sostatt umboðsmenn hjá veljarunum og skulu røkja áhugamálini hjá teimum. [1]
Keldur[rætta | rætta wikitekst]
- ↑ Heywood, A. 2000. Key Concepts in Politics. New York City, NY: Palgrave Macmillan. ISBN 9780312233815. Page 126.


text:
Miðafrikalýðveldið
Miðafrikalýðveldið (franskt République Centrafricaine) er eitt land í Miðafrika við umleið 4 mió. íbúgvar. Høvuðsstaður er Bangui og høvuðsmálið er franskt. Miðafrikalýðveldið hevur mark við 5 lond: Kjad, Sudan, Fólkaræðiliga Lýðveldið Kongo, Kongo og Kamerun.
Innihaldsyvirlit
Búskapur[rætta | rætta wikitekst]
Stórur partur av inntøkunum í landinum er av diamantvinnuni. Her eru eisini góðir møguleikar at menna aðra vinnu, tí bæði gull, jarn, kopar og uran eru í jørðini. Stór vatnflóð í regntíðini er kortini stórur bági fyri allari námsvinnu.
Miðafrikalýðveldið kemur ikki út til havið - har er eingin strond, eingin jarnbreyt og asfalteraðu vegirnir fáir. Tí er mesti flutningurin og mesta sambandi ímillum fólk eftir áunum. Næstan tríggir fjórðingar av allari vøru verða fluttir eftir áum og veitum, sum tilsamans eru 7000 km langar. Mesta útflutningsvøran verður flutt til Brazzaville í Kongo og haðan koyrd við toki út til havnabýir á strondini við Atlantshav.
Miðafrikalýðveldið er av fátækastu londum í heiminum.
Søga[rætta | rætta wikitekst]
Turkur og politiskur ófriður hava elvt til svára neyð. Í 1965 kom ræðslustýrið hjá Bokassa keisara til valdið, og tá ið hann mátti rýma av landinum, tók hernaðarstýri við. Fyrstu ferð, fólkið slapp at velja stýri sítt, var í 1993, men búskapurin í landinum liggur framvegis í skeljum, og landið er eitt tað fátækasta í heiminum.
Politikkur[rætta | rætta wikitekst]
Ófriður[rætta | rætta wikitekst]
Í CAR hava í 2014 verið nógvir samanbrestir millum víðgongdar muslimar og kristin. Anti-Balaka-militsin eru hálvvápnaðir uppreistrarmenn, sum fyri tað mesta hoyra til kristnar bólkar í landinum. Teir hava verið skuldsettir fyri at hava dripið muslimar frá hond. Anti-Balaka-militsin varð sett á stovn eftir at muslimskir Seleka-uppreistrarbólkar í longri tíð høvdu gjørt seg inn á og dripið kristin frá hond - tað gjørdu teir millum annað í februar 2014.
Landafrøði[rætta | rætta wikitekst]
Mitt inni í Afrika er Miðafrikalýðveldið. Norðari partur er turrur og berligur, syðri partur er vátur og avtakin við regnskógi.


text:
24.01.2017 - 11:39
Politiska skipanin eigur at avgreiða málið um stuðul til føroysku miðlarnar
Eigur politiska skipanin at stuðla, føroyskari framleiðslu, føroyskum politiskum flokkum, føroyskari mentan, føroyskum ítrótti, føroyskari list, føroyskari bókaútgávu o.so.fr.. Svarið er sjálvsagt! Tíðin er nú búgvin til at politiska skipanin eisini stuðlar føroyskum fjølmiðlum.
Jørgin Niclasen: Svarið frá Løgmanni er í minstalagi villeiðandi
Tollækking á útflutningi til Suðurkorea
Brúkaragjøld - eitt vandamikið eksperiment


text:
Orð og lag: Elin Skårdal
Týtt: Kajfinn Hammer
1. Jesus við Tær vil eg liva her,
hvørt eitt fet vil eg fylgja Tær í trúgv.
Tú ert jú Lívið Hitt Æviga,
skjótt í Himmalsins dýrd eg seti búgv.
Eg í Tær fann ein dýrgrip so stóran,
meir enn alt her á fold er fyri mær;
Tú meg rist hevur í Tínar hendur,
Tín eg eri, Tú mær til frelsu varð.
2. Golgataverkið eg hvíli í,
smakkað havi eg Andans klára vín!
Hvílu og gleði og frið tú fært,
tú, sum leingist og søkir, vinur mín;
Jesus sigur: Síggj, alt er gjørt til reiðar!
Kom og ogna tær tað Hann til tín vann.
Tonk, at Jesus meg so hevur elskað,
hjartað fylt er av takk og prís til Hann.
3. Jesus vil loysa teg undurfult,
hvørt eitt band, hvørja leinkju slítur Hann.
Keyptur tú vart við Hans dýra blóð’,
Hann vil loysa teg, so tú siga kann:
Halleluja og takk, at Tú vanst sigur,
fyri kraft, sum Tú gevur mær hvønn dag;
takk, at bindingar, bond nú eru horvin
vegna blóðið, sum rann á Golgata.


text:
Tjóð
Orðið tjóð er gamalt norrønt, þjóð, og kann í høvuðsheitum merkja tvey ting:
- Fólk, flokkur av fólki av somu rót og við felags máli, mentan, søgu og tílíkum. Her hongur hugtakið saman við einum felags samleika. Føroyingar, t.e. fólkið, eru ein tjóð eftir hesi merking.
- Land, um ein tjóð serliga heldur til í einum ávísum avmarkaðum øki, verður hetta økið ofta nevnt ein tjóð. Føroyar, t.e. landið, er tjóð eftir hesi merking.
Afturat hesum upprunamerkingum hevur orðið tjóð eisini fingið aðra merking:
- Fullveldisríki, sjálvstøðugt land, sum er viðurkent av altjóða samfelagnum. Her er bland komið í. Ein tjóð hevur í grundini einki við politiskar eindir at gera. Men av tí at tjóðir hava lyndi til at skipa seg í politiskar eindir eftir egnari siðvenju, og av at nógv av heimsins fullveldisríkjum gjøgnum søguna hava í grundini verið tjóðir, eru orðini vorðin samheiti. Orðini merkja ikki tað sama, men hava av siðvenju fingið nakað sama týdning.


text:
Súgdjór
Súgdjór (frøðiheiti - Mammalia) er ein bólkur av djórum, sum er sermerktur við, at kvenndjórini kunnu framleiða mjólk til ungar sínar. Eitt annað eyðkenni er, at súgdjór føða livandi ungar, øvugt egg. Øll súgdjór hava hár ella feld, hava heitt blóð og støðugan kropshita, og ungarnir súgva mjólk frá mammuni. Kvennsúgdjórið gevur bestu javnvágina av fiti og eggjahvíta, so ungarnir búnast skjótt. Menniskjað er bara eitt av umleið 4000 hugtakandi súgdjóra-sløgunum á jørðini. Menniskjað hoyrir upp í súgdjórabólkin, vit nevna primatar. Aðrir primatar eru apur og mannapur, og teimum líkjast vit mest.
Súgdjór hava øll møgulig skap og allar støddir, men tey, ið líkjast mest, verða roknað upp í sama bólk ella hóp. Í hvørjum hópi eru ymiskar slektir ella sløg. Tað eru 21 ymiskir súgdjórabólkar og eini 4000 ymisk sløg. Flestu súgdjór hava lívmóður. Ungarnir búnast í lívmóðurini inni í mammuni. Summi súgdjór verða nevnd pungdýr - hesir ungarnir verða lagdir óbúnir og vaksa í einum húðarfaldi á búkinum á mammuni. Minsti bólkurin er nevdýrini, og tey og mýriigulin eru einastu súgdjór, har ungarnir verða klaktir úr eggi. Størsti súgdjórabólkurin er gnagdýrini, 1702 sløg. Afrikanski fílurin er størsta súgdjór á landi.
Súgdjór eru næstan allastaðni - í ísoyðimørkum, í kuldaøkjum, í turrastu og heitastu oyðimørkum. Flestu eru á landi, onnur halda til í sjógvi. Øll eru væl lagað til umhvørvið, tey liva í. Mong súgdjór halda til niðri í moldini, í holum ella gongum. Her leggja tey ungarnar, og her krógva tey seg. Tey flestu mugu fara úr holuni at finna sær føði ella vatn, men summi, til dømis moldvørpan, eru holubúgvar burturav og koma sjáldan upp úr holuni. Mong súgdjór halda til í áum og áarstreymum, stórum vøtnum og mýrlendum. Men hóast tey eru sum skapt at liva í vatni, so mugu tey tíðum upp at anda. Havsins strendur eru heim hjá mongum súgdjórum. Summi eru ein part av tíðini í sjónum og ein part á landi, tá ið tey leggja og ansa eftir hvølpunum. Onnur eru alla tíðina í sjónum. Hvalir eru einastu súgdjór, sum eru í sjónum burturav.
Summi súgdjór halda saman í bólkum, tí tá er lættari at veiða sær føði og at verja seg. Samanbornir við onnur djór, eru súgdjóraungar longur bundnir at teim vaksnu. Súgdjór eta alt møguligt. Tey eta fyri at fáa orku - á sama hátt sum ein bilur má hava brennievni. Hjá villini súgdjórum ræður um at veiða sær nóg mikið til matna. Øll súgdjór hava evni at verja seg, verða tey álopin. Og tá samanum kemur, so vilja øll sleppa undan at verða etin ella fáa mein. Summi kúvenda og flýggja undan. Onnur ørkymla fíggindan á ymsan hátt. Súgdjór hava sterkan kropp, tí tey eru ryggdjór, hava beinagrind.
Steinrenningar prógva, at súgdjór hava livað á jørðini í eini 200 mió. ár. Mong súgdjór eru í stórum vanda at verða avoydd.


text:
Naddoddur
Naddoddur (norrønt: Naddoddr, íslendskt: Naddoður) var víkingur, ið uppdagaði Ísland umleið ár 860.
Sambært Landnámabók var Naddoddur føddur í Agden í Noregi og var millum fyrstu norðmenn í Føroyum, eftir at Grímur Kamban sum tann fyrsti hevði sett búgv har.
Einaferð var hann ávegis aftur til Føroya úr Noregi, men á veg heimaftur kom hann í ódnarveður, misti rætningin og sigldi tí til Íslands. Hann legði at landi í Reyðarfjørði, men fann har ongi fólk. Tað kavaði tann dagin, tey fóru aftur til Føroya, og kallaðu tey tí nýggja landið fyri Snjóland. Seinni fekk landið sítt núverandi navn, Ísland.
Møguliga er Naddoddur faðir at Ann Naddodsdóttir úr Hetlandi. í 1850 funnu granskarar navnið á Naddoddi í rúnusteini á oynni Bressay í Hetlandi. Á rúnasteininum var ogam-alfabeti, ið er blandingur av piktiskum og norrønum:
- CROSCC NAHHTVVDDARRS DATTR ANN
Hetta hava granskarar tulkað sum "ein krossur til minni um Ann, dóttir Naddodds"
Tað kann tó ikki prógvast, at faðirin til kvinnuna Ann er sami Naddoddur, sum tann, ið uppdagaði Ísland. Tað er eisini vorðið sagt, at Naddoddur sigldi víðari og kom til Amerika 150 ár áðrenn Leivur Hepni, men er tað einans gitingar.
Uttanhýsis tilvísingar[rætta | rætta wikitekst]
- Naddoddur.com (um Naddoddur (bátur) og søgan hjá bátinum)


text:
DÝRGRIPIR ÚR GUDS ORÐI | SÁLMARNIR 60-68
Prísið Jehova, sum hoyrir bøn
Nevn tað, sum tú vilt lova Jehova, í einari bøn
61:2, 9
Tá ið vit geva Jehova eitt lyfti í bøn, hjálpir tað okkum at halda tað
Týdningarmesta lyftið, vit kunnu geva, er at víga okkum til Gud
Vís Jehova álit og lat hjarta títt upp fyri honum í bøn
62:9
Tað hevur stóran týdning, at vit seta orð á okkara innastu kenslur, tá ið vit biðja
Tá ið vit biðja um okkurt heilt ávíst, ansa vit betur eftir, hvussu Jehova svarar
Jehova hoyrir bønirnar hjá teimum sannhjartaðu
65:2, 3
Jehova lurtar eftir øllum, sum fegin vilja læra hann at kenna og gera hansara vilja
Vit kunnu til eina og hvørja tíð biðja til Jehova
Skriva nøkur dømi um, hvat tú kundi hugsað tær at nevna í tínum bønum.


text:
Í dag klokkan fimm vórðu virðislønir M.A. Jacobsens handaðar. Á hvørjum ári verða tær handaðar. Á hvørjum ári sita vit spent og bíða til vit fáa at vita, hvør fær hesar gomlu og ógvuliga týdningarmiklu virðislønir.
Fagrar bókmentir
Mentanarvirðisløn M.A. Jacobsen fyri fagrar bókmentir 2013 varð latin Katrini Ottarsdóttir fyri yrkingarsavnið “Eru koparrør í himmiríki”. Við virðislønini fylgir ein upphædd uppá 35.000 kr.
Bókin varð ummæld her á heimasíðuni hjá Vencli. Ummælið er her.
Á Vencli eru vit serliga stoltir av, at Katrin Ottarsdóttir fekk virðislønina, tí at hon sendi okkum nakrar av yrkingunum, sum eru í savinum, og standa tær á prenti í Vencli nummar 10.
Eldur
grønar trappur pyntaðar við brennandi málningum
børn sum detta og detta tí trappurnar aldrin enda
logarnir senda klænar framligar fingrar út eftir børnum
sum ikki tora at gloyma
brennandi amerikumenn í loyniligum kjallarum í havn
við útsýni yvir spegilsblankan nólsoyarfjørð sum heldur ikki í nátt
gevur børnum sum standa á smáum altanum frið í sálina
tí hús brenna í smáum býum
reytt og appelsingult og purpur móti svørtum
grátt í grátt í grátt
dragandi undirgangsmálningar málaðir her og nú
brennandi kossir og logandi lúsingar
sum vilja væl tá avmaktin ræður
logandi bøkur við brennandi orðum
sum for ever brennimerkja óspekt barnasinni
tá hitin frá logandi jesusbíløtum uppi yvir barnasongum
verður ov ørandi nærgingin
sleppa børnini kanska at sova á deiliga kalda gólvinum við fótalagið
hjá teimum vaksnu sum ikki enn eru vaknað
Katrin Ottarsdóttir
Yrkisbókmentir
M.A. Jacobsens virðisløn fyri yrkisbókmentir 2013 varð latin Pól Jespersen fyri arbeiðið við/týðingina av skúlabókini “Rúmdin”. Eisini her fylgdu 35.000 kr. við virðislønini.
Føroya Skúlabókagrunnur, ella Nám, sum tað eitur í dag, hevur givið út bøkurnar eftir Pól Jespersen. Hann er helst tann maður innan sítt fak, sum hevur klætt tað best í føroyskt mál. Nógvar eru bøkurnar, sum hava ríkað næmingar í øllum skúlaalrdum.
Mentanaravrik
Virðislønin fyri mentanaravrik 2013 (35.000 kr.) varð latin Turið Sigurðardóttir. Turið er ein eldsál, sum í mong ár hevur arbeitt við at gera týðingar úr upprunamálum. M.a. hevur hon týtt kendu bókina Salka Valka hjá Halldór Laxness, umframt fimm Pippi Langsokk-bøkur hjá Astrid Lindgren. Turið hevur t.d. týtt nógv úr enskum og týskum máli.
Her kunnu vit leggja inn yrkingina, sum Oddfríður Marni Rasmussen skrivaði til Turið í heiðursritið, sum var gjørt til hana, sum eitur Bókmentaljós. Yrkingin eitur “Fláirnar”.
Fláirnar
Ognað Turið Sigurðardóttur á hennara seksti ára føðingardegi
Tú tendrar lummalyktina og lýsir tað, sum tú ongantíð hevur sæð. Tað, sum hvarv
í myrkrinum er enn til staðar, men bert sum litprikað tíðarbákn.
Litskifta og broytta málið rør upp undir eina menning, sum ikki trýr sær ævigan
gróður. Tankar, ið bræddir umfarast út í heim
at kanna sær alvitsku og flog til at venda aftur
til upphavið. Brýndar rørslur, hválvaðar og hvatmæltar.
Ein skapan sum bólgarður, har hugmyndir eru uppií
og báðumegin við. Tamdir vindar millum húsini hyggja og hyggja at
ímyndum av ímyndum, ið minna um skýborgir festar á pappír. Mannkykt
taka skap av orðum, ið rísla seg gjøgnum dagarnar, tímarnar, sekundini. Hegnisliga
verður havsbrúgvin bygd til tíðina at fara um. Upplýstar
eru gongirnar, har orðini bera brá av linna.
Fallagrús sópar himmalin, meðan vit rannvála alt til og skipa okkum
í bólkar, ið fara træðandi í ótroddum brattlendi. Skal upphavsstaðið
viðgangast, má fyrst dansast við mælskum fjøllum.
Skýggini reka ljóðvarin sum úrbregði við fjaldum eginleikum. Eins og hjartað,
ið ræðslusligið sprænir blóðið út í æðrarnar, eru áhaldandi
støkkingar av myndum, ið nokta vanliga flogsáðnum at festa seg í sinnið.
Orðsvinnir bókaryggir standa eins og stabbagrót.
Vit eru øll tøtlingar, ið stoyta grønkandi setningar
úr sóljukoppum. Orð fúka sum flingur fyri eyguni og verða sett saman,
eins og menniskju verða sett saman, og brúkt til okkurt annað,
eins og menniskju verða brúkt til okkurt annað. Tíðarhorvnir tankar troðka
trúliga á, sum vóru teir einasta skýggið í heiminum, ið varð málað gult.
Tá ið útbogaðu andlitsbrøgdini trína fram í speglinum, og tey skulu festast
á blað, liggur ein størri leiklutur innarumegin, har hvør sveittadropi hevur navn
og hvør rukka hevur skap av einum hjartafløvandi farvegi. Framtíðin gevur
eisini blómutyssi úr orðum, ið verða sett saman til setningar við egnum skuggum,
setningar, staðsettir í vætu, har sólarvísu orðini spríkja úr hjartarrót tínari. Orð
í ævigum andarúmi, sum fláirnar undir fótum okkara, í ævigum aldudrátti.
Oddfríður Marni Rasmussen
01.08.05
Barnamentanarheiðurslønir
Barnamentanarheiðursløn Tórshavnar Býráðs 2013 varð latin Rakel Helmsdal, barnabókarithøvindi, og Hilmari Joensen, lærara, sum eisini fingu 35.000 kr. hvør.
Serliga bøkurnar um Skrímslini hava fingið Rakel Helmsdal fram sum ein góður barnabókahøvundur. Hesar bøkurnar eru einfaldar og siganda.
Hilmari ynski eg (Oddfríður) hjartaliga til lukku. Sum tín starvsfelagi í kommunuskúlanum og sum skeiðshaldari fyri MÁF, ynski eg tær hjartaliga til lukku.
Vit á Vencli ynskja teimum øllum hjartaliga til lukku við stóra heiðrinum.
OMR/AÓD


text:
Hvalba
Hvalba er ein bygd í Suðuroy og Hvalbiar kommuna, ið eisini fevnir um bygdirnar Sandvík og Nes-Hvalba. Oyggin Lítla Dímun hoyrir eisini til sóknina í Hvalba og Sandvík.
Hvalba liggur norðantil á Suðuroynni. Eitt eykenni fyri Hvalba er at tað eru atkomumøguleikar sjóvegis bæði eystan- og vestantil. Á vestursíðuni er tað Fiskieiði ella Hvalbiareiði. Her varð gjørt eitt stórt arbeiði fyrst í 20. øld fyri at bøta um atkomumøguleikarnar. Á eystursíðuni eru tríggjar keiðir. Tveir smábátahylar og ein hylur til skipini, sum hoyra heima í Hvalba.
Innihaldsyvirlit
Fornfrøði[rætta | rætta wikitekst]
Lendið, ið nevnt verður á Bønhúsfløtu, liggur uttanfyri býlingin í Nesi í Hvalba. Lendið liggur niðan frá bakkanum, vestur frá Fleksá. Nýggja skrásetingin hjá Føroya Fornminnissavni hevur víst, at tað á Bønhúsfløtu finnast nógv fleiri fornar bústaðaleivdir enn bert tað, ið hildið var at vera eitt bønhús, soleiðis sum søgur hava gingið frá. Í 1905 varð lendið, ið lá uttangarðs, lagt inn til eina trøð. Garðar vórðu laðaðir bæði niðan við Fleksá, eystan fyri Fløtuna og niðan við einum áarløki í einum gili fyri vestan. Sethúsini, har fólk settust á trøðna, standa enn uppi ovarlaga í lendinum. Hildið varð, at henda fløtan, sum tá lá í haga, var nakað fyri seg, eins og mannahond hevði verið á. Tað hevur leingi verið Føroya Fornminnissavni greitt, at sjónligar bústaðaleivdir eru niðast á bakkanum á Bønhúsfløtu í Nesi. Tó, nú tykist havið av álvara at máa bakkan, og tí eru hesar leivdir rættiliga hóttar. Á vári 2008 boðaði eigarin av Bønhúsfløtuni Fornminnissavninum frá, at tað í februar 2008 hevði verið nógvur landnyrðingsuppgangur - hegn og ein gomul smoga, var farið og slættað niður. Nú stóð bakkin manshøgur frá mølini upp á svørðin. Eisini varð sagt, at ymist var at síggja í bakkanum, ið helst mundi vera gjørt av mannahond, umframt tað, at har var eitt hol inn í bakkan, einar 1,5 m. undir svørðinum, ið var fylt við fliðum og onkrum beinum. Tað var serliga tann innari parturin av bakkanum, har líkt var til, at eitthvørt fjaldi seg undir svørðinum, og sum kundi vera ein toft, ið mest var máað burtur av.
Landafrøði[rætta | rætta wikitekst]
Hvalba er næstnorðasta bygd í Suðuroynni.
Tunlar[rætta | rætta wikitekst]
Bygdin er bundin saman við grannabygdunum Trongisvág fyri sunnan og Sandvík fyri norðan við tveimum tunlum. Hvalbiartunnilin, sum er millum Trongisvág og Hvalba er Føroya elsti tunnil, hann var gjørdur í 1963 og er beint við kolanámini. Sandvíkstunnilin er á norðara armi av Hvalbiarfirði, eystanfyri Hvalbiarbygd. Tunnilin varð tikin í brúk í 1970.
Seinastu árini hevur talið av ferðafólki, sum ferðast til Hvalbiar, verið økjandi, og fleiri nýggir ferðavinnuveitarar eru eisini komnir í Hvalba, eitt nú innan síging. Í Hvalba er enn eitt ávíst virksemi í einum av kolanámunum har, og tað er rættiliga væl dámt hjá ferðafólki. Tó er trongi hvalbiartunnilin ein avmarking, tí stórir ferðamannabussar kunnu ikki koyra ígjøgnum tunnilin.
Norðbergseiði[rætta | rætta wikitekst]
Norðara eiði í Hvalba eitur Norðbergseiði. Tað er vakurt náttúruøkið, sum m.a. verður vitjað av ferðafólki, bæði av føroyingum og útlendingum. Í 2009 byrjaði ein bólkur av hvalbingum at bjóða síging á Norðbergseiðinum sum ferðavinnumál. Tað var væl eyndað og í 2010 vóru tað uppaftur fleiri, ið royndu at síga á Norðbergseiðinum enn tað vóru árið fyri. Norðanfyri sjálvt eiði er bergið Norðberg, sum eiði eitur eftir. Eitt hol er í helluni á Norðbergseiðinum, har er stik sett rundanum, so fólk ikki detta niður í tað. Havið sæst niður gjøgnum holið. Niðri á helluni á Norðbergseiðinum er sermerkt stabbagrót.
Fiskieiði[rætta | rætta wikitekst]
Í Hvalba er tvírøtt. Har er lendandi bæði fyri eystan og fyri vestan. Lendingin fyri vestan sæst á frímerkinum og eitur Fiskieiði, eisini rópt Hvalbiareiði. Hon var sera trupul at nýta, tí har er bratt og høgt oman á sjógv, men tíðliga í 20. øld var gjørt eitt stórt arbeiði har, so lendingarviðurskiftini gjørdust rættiliga góð. Hetta var í teirri tíðini, tá ið árabátar vórðu nýttir. Seinri eru fiskiførini vorðin størri, hava fingið motor og sigla skjótari, so nýtslan av Fiskieiðinum sum lending er fallin burtur. Tó verður lendingin á Fiskieiðinum nú brúkt til stuttleika túrar og til ferðavinnu. Túrar verða gjørdir fyri ferðafólk, bæði føroyingar og útlendingar.
Kolanám í Hvalba[rætta | rætta wikitekst]
Suðuroy er einasta oyggj í Føroyum sum hevur havt kolaframleiðslu. Hildið verður við vissu, at kolasøgan í Suðuroynni í hvussu so er byrjaði í 1770'unum, um ikki fyrr. Kolanám (kolaminur) og framleiðsla hevur verið í Hvalba, í Rangabotni í Trongisvági og í Fámjin. Hvalba er einasta stað í Føroyum, har tað enn er kolaframleiðsla. Seinasta kolanámið, sum var sunnanfyri tunnilsmunnan Hvalbiar megin læt aftur í 2009. Í 2009-10 byrjaði so arbeiði uppá at gera eitt nýtt kolanám á fjallinum norðanvert tunnilsmunnan. Gamla kolanámið var umleið 30 ára gamalt og er nú í so ringum standi, at tað ikki kann brúkast til ferðavinnu longur, tað var annars sera vælumtókt at vísa fram til skúlaflokkar og bólkar av ferðafólki. Men ætlanin er at brúka tað nýggja námið til ferðavinnu eisini.
Ítróttur[rætta | rætta wikitekst]
Ítrótturin í Hvalba hevur altíð veri nógvur.
Bóltfelagið Royn[rætta | rætta wikitekst]
Hvalba hevur eitt virki bóltfelag, sum eitur Royn. Bóltfelagið Royn er sentrali parturin um stóran part av ítróttarlívið í bygdini og um mentunarlívið annars. Felagið varð stovnað 23. oktober í 1923 [2]. Í 2010 spældi Royn í 3. deild. Teir gjørdust nummar 3, men ryktu upp í 2. deild, av tí at felagið sum gjørdist nummar tvey longu hevði eitt lið í 2. deild frammanundan. Royn hevur eisini lið í fleiri av barnadeildunum. Felagið hevur fyrr samstarvað við onnur feløg í oynni, og í 2010 var dreingjaliðið felags við TB. Dreinjaliðið TB/Royn vann silvur í 2010. Smádreingirnir hjá Royn vunnu silvur í 2009 [3].
Búskapur[rætta | rætta wikitekst]
Í Hvalba eru nógvar størri og smærri fyritøkur. Hvalba er eisini kent fyri sín kolagrevstur. Í nógv ár hevur tað verið full gongd á kolagrevstrinum í Hvalba og framvegis í dag eru tað menn, sum arbeiða á kolinum.
Myndasavn[rætta | rætta wikitekst]
-
-
-
-
-
Nes.
-
-
-
Fiskieiðið á frímerki frá 2004.
-
Bátur á Fiskieiðinum.
-
-
-
-
Prestfjall og Hvalba, juli í 2010.
-
Hvalbiartunnilin er elsti tunnil í Føroyum, bygdur í 1963. Kolavegurin sæst eisini.
Keldur[rætta | rætta wikitekst]
Ávísing úteftir[rætta | rætta wikitekst]
- Faroestamps.fo - Hvalba
- Hvalba.fo Hvalbiar kommuna
- Royn.org Bóltfelagið Royn
- LDimun.com Felagið Lítla Dímun ger útferðir til Lítla Dímun
- siging.info Í/F Síging, sum bjóðar fram aldargamla føroyska siðin, síging
- RIB62.com Felagið RIB62 eigur bátin Tornado sum ger útferðir í Suðuroynni, í Havn og runt alt landið
Hvalba | Lítla Dímun | Sandvík


text:
Endamál
Visión
Ferðavinnan skal verða ein nýggj basisvinna fyri landsbúskapin, sum skal mennast á ein burðardyggan hátt, við fyriliti fyri føroyska fólkinum, umhvørvinum og búskapinum.
Missión
Visit Faroe Islands skal arbeiða við trimum S’um: Savna, Samskipa og Selja Føroyar sum ferðamál.
– Visit Faroe Islands skal í tøttum samstarvi við vinnu og myndugleikar marknaðarføra og menna Føroyar sum ferðafólkaland mótvegis úrvaldum marknaðum og málbólkum!
– Visit Faroe Islands skal vera eitt dynamiskt lokomotiv við kjarnuførleikunum innan marknaðarføring og know-how, sum skal savna og samskipa alla vinnuna, bæði inneftir í Føroyum og úteftir mótvegis marknaðunum.
Mál
Yvirskipaða málið hjá Visit Faroe Islands er at økja um umsetningin í føroysku ferðavinnuni, úr uml. 400 mió. kr. í 2011 til 1 milliard í 2020. Talið av gistingum skal sama tíðarskeið vaksa úr 90.000 til 200.000, og talið av arbeiðsplássum í ferðavinnuni skal økjast við 450 (einki absolutt tal fyriliggur í dag).


text:
Búmerki fyri KBI.
Búmerki
Búmerkið er ein dagføring og ein reintekning av tí gamla. Stavirnir eru settir við somu skrift sum gamla, sum er Arial. Hetta er sett við Black útgávuni av Arial.
Tað eyðkendasta í grafiska úttrykkinum í stavunum sjálvum er skráliggjandi bjálkin í K’num. Tí er samleikin gjørdur júst har.
Samleikin er ein skurður, sum gongur niður ígjøgnum K’ið. Avklipta pettið er gjørt til ein trýkant. Hetta er reint og sterkt sum samleiki. K’ið kann eisini standa einsamalt í einstøkum førum, men tó eigur alt navnið, KBI, at brúkast mest gjørligt.
Myrkablái liturin liggur heilt nær tí gamla, uttan at hesin er eitt sindur sterkari og meira skínandi. Ein ljósabláur litur er valdur afturat, til at geva búmerkinum dynamikk og lív.
At hava eitt snøgt búmerki er sera týdningarmikið fyri framgongdina og virðingina hjá eini fyritøku. Búmerki skapar eina professionalismu, sum øll virkir ikki hava.


text:
Syndri Freysson (f. 1970). Fyrsta bókin hansara var yrkingarsavnið Fljótið sofandi konur og kom út í 1992. Hann hevur givið út trý yrkingasøvn, tvær skaldsøgur, eitt stuttsøgusavn og hevur skrivað leikrit. Hann hevur starvast sum blaðmaður hjá Morgunblaðnum og Viðskiftablaðnum. Hann hevur fingið bókmentavirðisløn Halldórs Laxness og verið tilnevndur til íslendsku bókmentavirðislønina. Hetta er fyrstu ferð, at Syndri er at lesa á føroyskum.
- Forsíða
- Tíðarritið
- Savn
- Blaðsavn
- Greinasavn
- Upplestur úr Vencili
- Rithøvundar
- Hyggjuráð
- Leiðbeining
- Tekna hald
- Vencil á Facebook


text:
Orð: Ókendur
Lag: Där björkarna susar
Týtt: Kajfinn Hammer
1. Eg veit eitt land sum bíðar mær, tá eg skal burt her frá,
eitt Land, sum eg í arv her havi fingið!
:,:Har ævigt songur ljóma skal sum margfalt fossadun,
í sanginum eg longu nú her syngi!:,:
2. Eg veit eitt stað, har eg kann bera alt sum nívir meg,
og alt, sum darvar mær á smala vegnum;
:,:har sorgin vend til gleði er, og tár til bros er vent
á Golgata, eg fann á frelsudegnum.:,:
3. Har havi eg eitt skýli trygt í mótgongd og í neyð,
eitt hvíldarstað, har tryggur eg kann hvíla;
:,:tá angist meg vil knúsa, eg tá søki Golgata,
har frið eg finni, aftur eg kann smíla!:,:
4. Eg elski Golgata har syndabyrða mín fall av,
tá eg til Jesus kom við angurstárum;
:,:í blóðinum eg reinur varð, fekk rætt til Lívsins Træ,
o, dýra blóð, sum rann frá Jesu sárum.:,:


text:
Rentustuðulin til sethusakeyparar er seinnu árini minkaður spakiliga. Í 2010 var rentustuðulin 39 prosent av rentu upp til í mesta lagi 150.000 krónur.
Síðani tá er rentustuðulin minkaður so líðandi. Á nýggjárinum minkaði rentustuðulin aftur, so hann nú er 35 prosent av rentu upp til 105.000 krónur.
Næsta ár minkar rentustuðulin fyri seinastu ferð eftir galdandi lóg, so hámarkið fyri rentustuðul minkar niður í 100.000 krónur.
Les eisini
Nakrir prísir hækka í Føroyum. Sambært brúkaraprístalinum, sum Hagstovan kunngjørdi í gjár, kostaðu matvørurnar 1,3 prosent meira í fjør enn í 2015
Tíðindi
Tróndur Vatnhamar og Finnur Koba kappast móti Solveig Hanusardóttir Olsen og Knút Háberg Eysturstein
Grønlendski landsstýrismaðurin í fiskivinnu- og veiðumálum hóttir við at taka loyvi frá grønlendsku skipunum, um tey ikki fáa skil á rúsevnum umborð
Eivør hevur roynt tað, Jógvan Hansen somuleiðis, og nú fer Kristina Bærendsen at syngja í íslendsku Eurovision kappingini
Týski kanslarin ætlar at varðveita viðurskiftini við USA. Verri er við hennara varakanslara, sum stúrir fyri handilsviðurskiftunum landanna millum.


text:
Veður
Veður er, hvussu veðurlagið er stutta tíð. Veðurlag er vanliga veðrið á víðum øki, alt eftir árstíðunum. Um okkara leiðir broytist veðrið mangan brádliga. Góðan sólardag kann hann brádliga loysa avfallið, ella myrk skýggj taka seg upp á luftina, og hann brennur á við illveðri. Stutt eftir kann vera ein skái ella stilli. Men í hitalondum er støðuveður í nógvar mánaðir. Har eru turrtíð og regntíð, men altíð heitt. Sólin ger veður um allan heim. Sólarhitin ger vind og ger vætu til guvu, sum verður skýggj og síðan avfall. Sólargeislarnir stava steyrrættir niður á miðkring, og tí verða geislarnir á hvørjum ferkilometri fleiri enn norðari og sunnari á jarðarknøttinum. Tí er heitast um miðkring. Sólarhitin er so nógvur, at uppi yvir oyðimørkini Sahara legst hitatám úr vatni, ið guvar burtur.


text:
Við Netbankanum á snildfonini kanst tú greiða flestu av tínum bankaviðurskiftum ókeypis, uttan mun til tíð og stað. Netbankin hjá BankNordik kann nýtast bæði á iPhone og Android telefonum umframt á teldli.
Við Netbankanum sum app kanst tú m.a.:
- Síggja kontuyvirlit
- Gera flytingar
- Síggja bókingar á kontuni
- Rinda girokort
- Síggja kreditoryvirlit
- Finna deildir
- Finna sjálvtøkur
- Umrokna gjaldoyra
- Gjalda við Swipp
Netbankin sum app er ókeypis at heinta og nýta, men tú rindar fyri ferðsluna á internetinum, um tú ikki ert á tráðleysum neti (WiFi).
Fá vegleiðing í, hvussu tú teknar teg til Netbankan sum app her.


text:
Hagtøl og kanningar 2013
Gistingarhagtøl frá Hagstovu Føroya
Gistingarhagtølini frá Hagstovu Føroya vísa til deils á hvar ferðafólkini koma frá, hvussu tey búgva tá tey eru í Føroyum og hvar tey búgva. Eisini sæst yvirlit yvir tann samlaða kapasitetin. Hagstovan byrjaði innsavningina av hagtølunum aftur 1. jan. 2013.
Ferðafólkakanningar á flogvøllinum
Visit Faroe Islands og Vága Floghavn gjørdu í 2012 og 2013 ferðafólkakanningar á flogvøllinum í samstarvi við Gallup. Øll ferðafólk, sum ferðaðust um flogvøllin eitt ávíst tíðarskeið, vórðu biðin um at taka lut í kanningunum. Hesar kanningarnar geva eina grundvitan um ferðafólkini, har til ber at at meta um broytingar í ferðingarmynstri og í muninum millum ferðing ymsar tíðir av árinum. 4 kanningar vóru gjørdar árliga.
Hagtøl fyri ferðafólkaskip (cruise)
TAKS samlar tøl fyri tey ferðafólk ið vitja við ferðafólkaskipunum. Tølini eru deild upp eftir tjóðskapi.